BiH: U planu nove investicije, želimo da radnici imaju primanja od 1.000 eura - Čitaj.ba\nBiH: U planu nove investicije, želimo da radnici imaju primanja od 1.000 eura\nDvije prnjavorske kompanije, Export City d.o.o. koji se bavi proizvodnjom tapaciranih stolica i Mladegs pak koji proizvodi prehrambene proizvode, planiraju u narednom periodu značajne investicije, izgradnju novih pogona i povećanje broja radnika.\nExport City, kompanija koja izvozi više od 98 odsto proizvoda i ima nominalnu zaradu oko 30 miliona KM, ima plan proširenja za 5.000 metara kvadratnih u idućoj godini, najavljeno je danas nakon što je ovu kompaniju posjetio ministar spoljne trgovine i ekonomskih odnosa u Savjetu ministara Staša Košarac.\n“Primamo nove radnike u skladu sa proširenjem i potrebama tržišta za našim proizvodima. Pojava virusa korona nije negativno uticala na naše poslovanje, čak smo zabilježili rast od 20 odsto u odnosu na prošlu godinu. Sljedeće godine planiramo gradnju još jedne hale” , rekla je Turčinovićeva.Vlasnica preduzeća Export City Mediha Turčinović kaže da je preduzeće u stalnoj ekspanziji, a proizvode plasira na tržišta Njemačke, Italije, Švedske i Švajcarske.\nPrimanja od 1.000 eura\nOna kaže da preduzeće koje se nalazi na više od 25.000 metara kvadratnih trenutno zapošljava 370 radnika, a do kraja mjeseca planiraju prijem još 30 radnika.\n“Idemo u pravcu da naši radnici nemaju primanja ispod 1.000 eura, da naši ljudi ne moraju ići u inostranstvo da bi pristojno zarađivali”, rekla je Turčinovićeva.\nI kompanija Mladegs pak planira u narednom periodu značajnu investiciju u opštini Prnjavor. Kako je najavio ministar Košarac, u primarnu proizvodnju investiraće oko 10 miliona eura. Razmišljaju i o povećanju izvoznih kapaciteta, što će omogućiti zapošljavanje novih radnika.\nMladen Pratljačić, koji u Mladegs paku radi na poslovima izvoza, istakao je da ova firma zapošljava trenutno 180 radnika i izvozi 60 odsto ukupne proizvodnje, prije svega u zemlje EU i Australiju, a ove godine su prvi put imali izvoz u Angolu.\n“U toku iduće godine pustićemo u pogon novu fabriku za proizvodnju kečapa kapaciteta oko 100 tona dnevno. Ministarstvo spoljne trgovine i ekonomskih odnosa nam mnogo pomaže u izvozu i sa njima imamo dobru saradnju”, rekao je Pratljačić.\nPomoć izvozno orijentisanim kompanijama\nSa ministrom Košarcem u posjeti prnjavorskim preduzećima bio je i načelnik opštine Prnjavor Darko Tomaš koji je istakao da su ovo dvije firme na čiji obim poslovanja nije negativno uticao virus korona i nije bilo otpuštanja radnika, što govori o njihovoj ozbiljnosti.\nOn je iznio podatak da je na području ove opštine u oktobru posao našlo 65 radnika više u odnosu na isti period prošle godine, što pokazuje da pandemija nije smanjila poslovne aktivnosti na području lokalne zajednice.\nKošarac je kazao da se mora naći način da institucije pomognu izvozno orijentisanim preduzećima.\n“Ministarstvo će i dalje, sa aspekta primjene svih zakonskih propisa, izlaziti u susret ne samo ovoj nego svim izvoznim kompanijama koje budu nabavljale određenu vrstu mehanizacije i opreme za osnovnu djelatnost i time stimulisati primarnu domaću proizvodnju. Veoma je važno da povećamo obim spoljnotrgovinskog poslovanja”, rekao je Košarac.\nTags: firma investicije posao Prnjavor\nPrevious Lukavac: Austrijanci položili kamen temeljac za novi pogon\nNext Uspjeh bh. kompanije: Respirator se testira u Engleskoj, naredne sedmice rezultati


Počeo sa radom SMS sistem obaveštavanja | ITHS\nPočeo sa radom SMS sistem obaveštavanja\nŠkolovanje na ITHS-u od danas, 22. februara 2016. dobija novu dimenziju, koja će predstavljati veliko olakšanje za roditelje, ali i pomoć u praćenju nastave i obaveza svakom učeniku. Počinje sa radom SMS sistem obaveštavanja.\nSvaki roditelj želi da bude siguran da je njegovo dete sigurno stiglo u školu, koliko je redovno na nastavi, kao i koji predmet stvara najviše problema detetu, kako bi mogao da mu pomogne na najbolji način.\nZahvaljujući SMS sistemu obaveštavanja na ITHS-u, sada je i to moguće. Roditelji učenika ITHS-a od sada svakoga dana dobijajaju SMS obaveštenja o svim promenama u nastavi, odsustvu učenika sa časova i redovnom dolasku na nastavu. Na ovaj način, ITHS zajedno sa vama brine o svim aspektima koji doprinose uspešnom školovanju i sigurnosti vaših najdražih.\nŠta sve obuhvata SMS sistem obaveštavanja?\nSistem SMS obaveštavanja, koji će od danas, 22.2.2016. moći da koriste svi roditelji učenika ITHS-a, obuhvata:\nSMS o dolasku učenika u školu nakon početka prvog časa;\nSMS o nepredviđenim promenama po pitanju prisustva na nastavi (učenik je došao u školu, ali je odsutan sa nekog časa);\nSMS podsetnik o domaćim zadacima za sve učenike na dnevnom nivou;\nNedeljni SMS o domaćim zadacima za prethodnu i narednu nedelju, namenjen roditeljima koji tako stiču bolji uvid u školske obaveze svoje dece.\nKako SMS sistem obaveštavanja funkcioniše?\nSvi roditelji koji su zainteresovani za ovu uslugu svakoga jutra dobijaće obaveštenja o dolasku njihove dece u školu, o prisustvu na časovima, predmetima i vremenu početka časa. Poruka će biti poslata roditelju svega par minuta nakon što profesor evidentira prisustvo učenika na času.\nU slučaju da se desi neka neočekivana situacija, na primer, ukoliko je učenik prisutan na jednom času, a na sledećem nije, vi ćete biti obavešteni o tome putem SMS poruke.\nPodsećanje o domaćim zadacima\nOsim o redovnosti na nastavi, sistem SMS obaveštavanja namenjen je i podsticanju redovnijeg izvršavanja obaveza kada su domaći zadaci u pitanju. Učenici svakoga dana u 15 časova dobijaju mejl obaveštenja o tome da li su im preostali neki domaći zadaci kojima rok za izradu ističe sutra ili u narednih nekoliko dana, dok će u 19h časova dobiti spisak neurađenih zadataka za sledeći dan.\nRoditelji, sa druge strane, pored uvida u redovnost svoje dece na nastavi, imaju mogućnost da prate i njihovu ažurnost u izradi domaćih zadataka. Svakog petka, roditelji dobijaju SMS obaveštenja o domaćim zadacima za prethodnu i narednu nedelju, kao i spisak zadataka koje njihovo dete nije predalo na vreme tokom prethodne nedelje.\nŽelimo da ovim pogodnostima povećamo transparentnost školovanja na ITHS-u i dodatno pojačamo saradnju sa roditeljima učenika ITHS-a.\nGradimo uzajamno poverenje. Sada, možete manje da brinete i više se oslonite na nas, sigurniji da je vaše dete u pravim rukama.


Završene obuke za program samozapošljavanja: Najveće interesovanje za poljoprivredu | Trebinje Danas\nAgencija za razvoj malih i srednjih preduzeća grada Trebinja završila je edukativne radionice sa zainteresovanim za korišćenje sredstava programa podrške samozapošljavanju, koji realizuje Grad Trebinje.\nEdukativne radionice su organizovane u cilju informisanja polaznika o mogućnostima i načinima pokretanja vlastitog biznisa i drugim aspektima koji su bitni za razvoj vlastite poslovne ideje ili ličnog razvoja.\nPrioritetna oblast je bila oblast pisanja biznis planova, a polaznici su upoznati i sa ostalim bitnim informacijama iz oblasti preduzetništva, procedurama registracije preduzeća, pravima i obavezama koji su definisani kroz Program samozapošljavanja.\n„Edukativne radionice organizovane su u prostorijama Agencije za razvoj malih i srednjih preduzeća Grada Trebinja, a edukaciji je prisustvovalo 97 polaznika, raspoređenih u 5 radnih grupa“, rekao je Dražen Bošković, direktor Agencije za razvoj malih i srednjih preduzeća.\nPrema njegovim riječima najveće interesovanje polaznici su iskazali za oblast poljoprivredne proizvodnje, zatim za zanatske djelatnosti i jedan broj za uslužne i trgovinske djelatnosti.\nZa program podrške samozapošljavanju Grad Trebinje je planirao 500.000 KM.\nProgramom samozapošljavanja su predviđene bespovratne subvencije od 4.500 do 12.000 KM za pokretanje vlastitog biznisa u proizvodnim djelatnostima i od 3.000 do 9.000 KM za zanatske, uslužne i trgovinske djelatnosti.


I Britanci žele da učestvuju u privatizaciji kompanije "Telekom Srbija"\nPredsednik Britansko-srpske privredne komore Pol Džadž izjavio je u intervjuu Tanjugu da su britanski eksperti veoma raspoloženi da budu konsultanti prilikom prodaje "Telekoma", ali nije isključio ni mogućnost da britanski ulagači budu i potencijalni investitori.\n- Dobra je ideja da se privatizuje "Telekom" i britanski eksperti bi rado pomogli Vladi da budu sigurni da je taj proces završen u korist Srbije, bez obzira na to kako želite da prodate, da li sve odjednom, ili deo - istakao je on i dodao da bi eksperti dali najbolje savete, u smislu cene koja se može dobiti i propisa koji se moraju izmeniti kako bi investitori došli.\n- Britanska mobilna telefonija je jaka. "Vodafon" je jedna velika britanska kompanija i bilo bi logično da u tom slučaju to budu oni, samo nemam saznanja o tome da li su zainteresovani za tu kupovinu ili nisu. Ima mnogo kompanija koje su potencijalni kupci državne imovine u Srbiji, ako su uslovi korektni - naveo je on.\nDžadž je istakao da postoji izvestan broj investitora u oblasti građevinarstva koji su zainteresovani za projekte u Beogradu, ali i ukazao da Vlada Srbije mora da da dobre uslove, kako bi privukla novac.\nZemljama u tranziciji, kako je naveo, nije dovoljna jedna godina da bi izašle na kraj sa korupcijom, ali bi za pet godina taj problem mogao prilično da se reši. Džadž je ocenio da se ova Vlada veoma trudi da sprovede reforme, ali da pravi efekti još ne mogu da dođu do izražaja, jer je kratak period njenog mandata.\n- Bilo je značajnih koraka, poput odluke da se privatizuje vise od 500 preduzeća u restrukturiranju. To je dobar potez. Koliko sam razumeo, za oko 400 kompanija su stigla pisma o zainteresovanosti, što je odlično - rekao je on.


Slavine povučene iz prodaje zbog mogućeg strujnog udara, u Srbiji ih prodato 1.000\nNaslovna Info Srbija Slavine povučene iz prodaje zbog mogućeg strujnog udara, u Srbiji ih prodato...\nTri serije „Delimano“ slavine za trenutno zagrevanje vode nebezbedne su za korišćenje zbog rizika od strujnog udara i povlače se iz prometa.\nOvo je nedavno objavljeno na sajtu sistema za uzbunjivanje o nebezbednim proizvodima Ministarstva trgovine NEPRO. Potrošači treba da obrate pažnju na ovo upozorenje, jer nekolicinu kupaca uvoznik nije uspeo neposredno da identifikuje i da ih obavesti o problematičnoj robi, pišu Novosti.\nU Ministarstvu trgovine ističu da ukoliko neko poseduje spornu slavinu, treba odmah da prestane da je koristi i da je vrati trgovcu koji će mu nadoknaditi štetu.\n„Proizvod nosi rizik od strujnog udara, jer greška u konstrukciji uzrokuje strukturne promene u komori za grejanje proizvoda, usled čega mala količina vode može da uđe u područje sa električnim kolom“, navode za „Novosti“ u ministarstvu.\nU Srbiju je uvezeno 1.770 ovih proizvoda, a prodato je 947. Svi kupci su obavešteni o problemu, ali uvoznik nije uspeo da neposredno identifikuje 11 potrošača koji su proizvod kupili preko veleprodaja.\nOvde su sada u pitanju „Delimano“ slavine za trenutno zagrevanje vode, model KDR 5E-1, serije ORT20-002267, ORT20-002268 i ORT20-002843. Proizvođač je Nigbo Sond Feiyu Electical Appliance Co, a zemlja porekla Kina. Proizvod je označen bar-kodom 76330033962544.\nPotrošači su putem sajta kompanije „Delimano“ i na prodajnim mestima upoznati sa načinom na koji mogu da provere serijski broj na slavinama.\n„To mogu da vide na pločici koja se nalazi na zadnjoj strani kućišta proizvoda, ili i na kutiji, ukoliko su sačuvali ambalažu. Ukoliko utvrde da je broj njihove slavine, ORT20-002267, ORT20-002268 ili ORT20-002843, potrošači bi morali da prestanu da koriste proizvod i da ga vrate trgovcu. Ukoliko je roba kupljena putem kanala prodaje na daljinu, telefona ili onlajn, kupci mogu da pozovu službu za reklamaciju kompanije ‘Delimano’ na broj 021 489 2619, ili da stupe u kontakt slanjem poruke na imejl adresu serbia.complaints@delimano.rs kako bi dobili odgovarajuću nadoknadu“, zaključuju u Ministarstvu trgovine.\nPogledaj: Dečak povređen u požaru u Odžacima nalazi se u teškom stanju\nslavine za trenutno zagrevanje vode\nPrethodni tekstDečak povređen u požaru u Odžacima nalazi se u teškom stanju\nSledeći tekstIsključenje struje za utorak i sredu (29. i 30.12.)


“OTPAD NIJE SMEĆE” – Osnovna škola\n“OTPAD NIJE SMEĆE”\n24th April 2018 ajla babic\tslider\nU sklopu kampanje “Otapd nije smeće” kantonalno javno komunalno preduzeće Rad d.o.o. Sarajevo organizuje edukaciju građana o tome kako selektovati i bacati smeće. Tim povodom u našoj školi održali su edukaciju za učenike III razreda i u saradnji s učiteljicom Seldinom Kovačević voditeljicom Ekološke sekcije.\nStručni saradnici za edukaciju KJKP Rad tom prilikom su uz razgovor sa učenicima provjerili njihove navike i sugerisali im smisao ove edukacije. Važno je da edukovani pojedinci, a od ovog trenu su to i ovi učenici, promijene svoje navike i počnu odvajati otpad i odlagati ga u kontejnere u koje pripada (plavi, žuti, zeleni). Cilj je podizanje svijesti o važnosti reciklaže i selektivnog odlaganja otpada.\nNa samom kraju svi učenici su dobili diplome o stečenom znanju\n← PRVO MJESTO “VIVICITTA”\nNA SAJMU KNJIGA →


Evolucija evropske ideje\nU savremenom, prije svega geopolitičkom značenju, najrasprostranjeniju definciju Europe/Evrope brzo nakon Drugog svjetskog rata, dali su bivši francuski predsjednik Šarl de Gol/Charles de Gaulle, njegov njemački kolega Konrad Adenauer i tadašnji britanski premijer Vinston Čerčil/Winston Churchil, kada su poneseni konačnom pobjedom nad fašizmom, počeli zanosno govoriti o “Evropi od Urala do Atlantika”. Ideja je bila stvaranje zajednice zapadnoevropskih država kako bi se zauvijek izbjeglo vraćanje stravične ratne prošlosti, koja se između Francuske i Njemačke u roku od 80-tak godina ponavljala tri puta. Prije ove dvojice velikih državnika, još u periodu između dva svjetska rata, sličnu Evropu, i još veću, priželjkivao je i Adolf Hitler, ali on je do takvog cilja, kao što će ostati zapamćeno – umjesto saradnje, solidarnosti, zajedništva i zajedničkih organa upravljanja - bezuspješno pokušao doći ‘vatrom i mačem.\nSa historijskog i socio-kulturološkog stanovišta, Evropa je bila i jeste sve ono što je obuhvaćeno evropskom civilizacijom u potpunom njenom bogatstvu i šarolikosti, u najrazličitijim varijacijama. A u ekonomsko-političkom pogledu, Evropu danas čine najmanje tri različite grupe zemalja i društveno-političkih sistema koji u njima preovlađuju:\n• Relativno koherentna zajednica razvijenih i srednje razvijenih zapadnih, centralno-evropskih i mediteranskih zemalja koje su - “zajedničkim vrijednostima” kao što su demokratija, ljudska prava i građanske slobode – međusobno povezane kroz zajedničke institucije Evropske unije;\n• Centralno-evropski blok država koje su nekada činile Habzburšku monarhiju i koje, diskretno ali po svaku cijenu, pokušavaju da naglase historijsko-kulturološku razliku između sebe i istočne Evrope kojoj pripadaju Rusija, Ukrajina, Rumunija i Bugarska,\nOsim pojmovnog određenja s kojim smo i započeli ovaj Vodič, za Evropsku uniju se danas može reći da od Mastrihtskog ugovora o Uniji iz 1993. godine postaje sve više jedinstvena nadnacionalna ekonomska, politička, carinska, monetarna, a sve više i odbrambeno-sigurnosna integracija država koje geografski pripadaju evropskom prostoru. A ovakva kakva je danas, izrasla je na idejama evropskih integralista-utopista iz 19. stoljeća.\nPrije nego što je ideja ujedinjenja Evrope poprimila oblike prvorazrednog političkog projekta i postala ciljem najrazvijenijih zemalja Starog kontinenta, ona je dugo u krugovima evropskih filozofa, pisaca i drugih navjestitelja budućnosti živjela isključivo kao simbol humanosti i otpora prema brutalnostima tragičnih konflikata koji su potresali Evropu u prvoj polovini 20. stoljeća. Među prvacima intelektualne elite tadašnje Evrope, i čuveni francuski pisac Viktor Igo/Victor Hugo (1802-1885) maštao je, pisao i govorio o “Ujedinjenim Državama Evrope”. Ali i njegove i sve druge humanističke ideje izgarale su u brojnim međudržavnim konfliktima između ondašnjih velikih sila ili monarhija, uključujući i dva stravična svjetska rata.\nTotalitarizam iz vremena svjetskih ratova, međutim, još više je zahuktavao i ideje pacifista o zajedničkom životu u miru na evropskom Kontinentu, koje su sve više nadjačavale nacionalne suprotstavljenosti.\nItalijanski federalist Altiero Spineli/Altierro Spinelli i njegov francuski istomišljenik, Žan Monet/Jean Monnet, bili su na čelu dviju najvažnijih intelektualnih struja toga vremena koje su Evropu budućnosti vidjeli kao ekonomsko-politički, finansijski i vojno “vrhunski organiziranu” federalnu zajednicu. Te dvije struje definirale su proces evropskih integracija na federalističkom konceptu koji se temeljio na dijalogu i komplementarnosti među lokalnim, regionalnim, nacionalnim i evropskim vlastima, te na funkcionalističkom načelu o postupnom prijenosu suverenih prava na zajedničke nacionalne i regionalne nositelje vlasti. Polazilo se od principa da u takvoj zajednici država mora postojati i zajednička evropska vlast utemeljena na demokratskim i neovisnim ustanovama, nadležnima za odlučivanje na područjima na kojima je zajedničko djelovanje efikasnije nego pojedinačno, kao što su unutrašnje tržište, monetarni sustav, međusobne ekonomske i socijalne veze te zajednička vanjska politika i sigurnost.\nPronaći formulu po kojoj će nekada oštro konfrontirane Njemačka i Francuska živjeti u miru, predstavljalo je temeljni politički prioritet evropske elite i najglasnijih evropskih integralista između dva svjetska rata, jer je svima bilo poznato da je samostalni francuski pokušaj (1914. godine) da obuzda tada osionu Njemačku, završio ratnom katastrofom internacionalnih razmjera. Koegzistencija, mir i vezivanje zvaničnog Berlina za jake zajedničke institucije koje bi i za Nijemce bile izazovne i prihvatljive, bilo je jedino dugoročno rješenje. Nova zajednica evropskih država je upravo tome mogla najviše pridonijeti i bila je glavnim početnim motivom njenog stvaranja.\nNajsnažniji poticaj evropskim integracijama nakon Drugog svjetskog rata dao je tadašnji konzervativni britanski premijer i najveća britanska politička ličnost 20. stoljeća, Vinston Čerčil/Winston Ledonard Spencer Churchil (1874-1965). Polazeći od utopističkih ideja evropskih integralista, on je 19. septembra 1946. godine, poznatim govorom u Cirihu/Zürich, prvi među evropskim državnim prvacima, nedvosmisleno pozvao evropske lidere da «na temeljima partnerstva» stvore Ujedinjene Države Evrope, «u čemu bi lidersku ulogu imali Francuska i Zapadna Njemačka».\nVjerovatno niko tada nije mogao sagledati šta bi u konačnici takva inicijativa mogla donijeti, imajući u vidu da je izgovorena samo godinu dana nakon najstrašnijeg rata na tlu Evrope, rata koji je u gotovo svim evropskim i mnogim izvanevropskim zemljama ostavio milione žrtava, pustoš i velike ljudske patnje. Čerčilove su vizije u tom razdoblju uglavnom temeljene na federalističkim idejama austro-ugarskog grofa Ričarda Kalergija/Richard Coudenhove-Kalergi (1894-1972) koji se, nakon okončanja Prvog svjetskog rata, pretežito na političkoj platformi stvaranja Švajcarske unije iz 1848. zalagao za stvaranje slobodne i ujedinjene Panevropske zajednice država, čemu je u cjelosti posvetio i svoju prvu knjigu-manifest pod istovjetnim naslovom (Pan-Evropa). Knjiga je objavljena 1923. godine, kada je Čerčil, već sa pedesetak godina života i zapaženom ulogom u podršci cionističkom pokretu u Palestini, bio u punoj političkoj zrelosti.\nU odnosu na Kalergija, tadašnji vrlo uticajni francuski ekonomist i biznismen međunarodne reputacije, Žan Mone/Jean Monnet (1888-1979) imao je između dva svjetska rata tehnokratsko-ekonomistički pristup ujedinjenju Evrope. U ulozi de Golovog/de Gaulle opunomoćnika za obnovu i razvoj francuske ekonomije nakon Drugog s.r., Mone je već 1949. pokrenuo inicijativu za otklanjanje novih mogućih njemačko-francuskih trvenja zbog strateški važne rudarsko-čeličarske Rurske/Ruhr oblasti. Predložio je da se na principu međuzavisnosti između proizvodnje i prerade ugljena i čelika, ustanove zajedničke ovlasti nad ovom industrijom. Već u proljeće 1950. godine svoj prijedlog je zvanično predao tadašnjem francuskom ministru vanjskih poslova Robertu Šumanu/Schuman (1886-1963), koji ga je u formi prijedloga o stvaranju Evropske zajednice za ugljen i čelik (poznatog pod nazivom Šumanova deklaracija) zvanično predstavio francuskom parlamentu i vladi 9. maja iste godine. Od tada se taj datum obilježava kao Dan Evrope jer su tada, smatra se, udareni temelji današnje Evropske unije. Sam Šuman je tom prilikom rekao da će “solidarnost između dvije zemlje, uspostavljena kroz zajedničku produkciju, pokazati da je novi rat između Francuske i Njemačke ne samo nezamisliv, već i stvarno nemoguć”. Ovakvom izazovu brzo su se pridružile Italija i zemlje Beneluksa (Belgija, Nizozemska i Luksemburg), a za mjesto potpisa zajedničkog sporazuma određen je Pariz. Čin potpisivanja osnivačke Deklaracije obavljen je 18. aprila 1951. godine, a formalni početak funkcioniranja Evropske zajednice za ugalj i čelik mjeri se od 10. avgusta 1952. godine.\nOpravo onako kako su i zagovarali vizionarski umovi tadašnje Evrope, “Schumanov plan” se zasnivao na uspostavi čvrstih solidarnih veza između Njemačke i Francuske u proizvodnji i distribuciji uglja i čelika, kako bi se ove strateške robe za obje zemlje “zauvijek stavile pod kontrolu i upravljanje posebnog evropskog tijela – zajedničke Visoke vlasti” iz koje su kroz protekle decenije ‘izrasli’ i ovovremeni organi i tijela Evropske unije koji se bave najrazličitijim poslovima od zajedničkog interesa.\nDanašnju Evropsku uniju Francuzi mogu slobodno smatrati ishodištem svoje početne vanjsko-političke inicijative nakon Drugog svjetskog rata, koja je vremenom postala i centralni projekat njihove politike prema Evropi - politike koja je u ciklusima imala i primarno liderske ambicije u odnosu na ostale države članice. Ali, upravo principom ravnopravnog sudjelovanja u institucijama EU, i posthitlerovskoj Njemačkoj se otvaralo očekivano prostranstvo za miroljubive i konstruktivne odnose sa svim zemljama članicama, čiji se broj neprestano uvećavao. Ideja Zajednice jednakih, sa jakom zajedničkom vlašću, institucijama i regulativama postala je sve privlačnija i Nijemcima. Štaviše, protokom vremena, francuski eurofederalizam je znao i varirati, ali njemački koncept federalne demokratije konstantno je podržavan od njemačkih političara bez obzira na ideološko-stranačko ishodište. Utoliko je ideja o ujedinjenju Evrope bila genijalnija.\nIzmjenama Ustava ujedinjene Njemačke, koje su izvršene već 1992. godine, pripadnost federalnoj Evropi još jednom je potvrđena kao njemački dugoročni izbor, a odluka o konsolidaciji Unije uvođenjem jedinstvene valute eura, najjača je potvrda njemačke i francuske opredijeljenosti ka jačanju zajedničkih funkcija, institucija i kolektivne sigurnosti.\n• Zemlje Zapadnog Balkana, kojeg tvore nekada najnerazvijenija evropska zemlja – Albanija i novoformirane države na prostoru bivše Jugoslavije – Bosna i Hercegovina, Hrvatska, Makedonija, Srbija i Crna Gora, a od 17. februara 2008. i Kosovo koje je, uz podršku Sjedinjenih Američkih Država i Evropske unije, na taj dan proglasilo nezavisnost.


Đorđević traži podršku kako Priština ne bi ušla u Unesko\nNa Generalnoj skupštini Konferencije evropskih Crkava u Novom Sadu ministar za rad, zapošljavanje, boračka i socijalna pitanja Zoran Đorđević je zamolio za podršku kada je u pitanju rešenost Srbije da ne dozvoli prijem Prištine u Unesko.\nZoran Đorđević (Foto Blic)\nZoran Đorđević je istakao da najveći deo kulturne baštine Kosova i Metohije čine primeri crkvene umetnosti i arhitekture srpskog naroda, saopštilo je resorno ministarstvo.\n"Kosovski Albanci i prištinska vlast, ne samo da nisu dokazali da imaju kapacitet da neguju našu kulturnu baštinu, već su pokazali odsustvo volje da spreče njeno uništavanje od navodno spontano okupljenih grupa Albanaca u pogromu 2004. godine, a često i aktivno učestvuju na njenom uništavanju, čemu možete posvedočiti danas, kada se gradnjom obilaznice auto-puta ugrožava manastir Visoki Dečani", istakao je Đorđević.\nNaglasio je da je stav predsednika Aleksandra Vučića i Vlade Republike Srbije da se u "pregovorima sa privremenim institucijama u Prištini" nađe kompromisno rešenje – rešenje kojim nijedna strana neće biti sasvim zadovoljna, ali će obe strane dobiti po nešto.\nMinistar Đorđević je dodao da je, dolaskom Vučića, ustanovljen jedan sasvim novi put Srbije i jedna jasna vizija ekonomskog, privrednog i društvenog oporavka u kojoj će se iz srpske tradicije crpeti samo ono što je najbolje.\n"Cilj koji je predsednik Republike Srbije Aleksandar Vučić postavio pred sebe i sve nas veoma je visok, ali nije nedostižan. Za uzor nam može poslužiti jedna Švajcarska, koja je pravi primer države čiji su stanovnici sve do polovine 17. veka važili za najefikasniju najamničku vojsku u Evropi, da bi nakon toga usledila potpuna pacifikacija, a time i prosperitet njenih građana, koji danas uživaju jedan od najvećih životnih standarda u svetu", rekao je Đorđević.\nMinistar je dodao da je za tako veliki iskorak potreban snažan zaokret u mentalitetu i svojevrsno otrežnjenje da bi se nakon dva veka duge tradicije stalne konfrontacije sa susedima i međusobnih sukoba i nepomirljivih podela, Srbija konačno okrenula potpunom definisanju i ostvarivanju sopstvenih nacionalnih interesa, oslanjajući se isključivo na sopstvene snage i potencijal.\n05.06.2020 U Gračanici formirano komunalno preduzeće "Ekologija" (452)\n05.06.2020 Godišnjica ubistva Dimitrija Popovića (217)


Saudijski ministar: Možda treba nastavi ograničenje proizvodnje nafte\nBeta 20. aprila 2017. 13:05\nSaudijski ministar za naftu Halid al-Falih izjavio je danas da smanjenje proizvodnje dogovoreno u OPEK-u i s nekim drugim proizvodjačima, možda treba nastaviti kako bi se poduprle cene nafte.\nAl-Falihova izjava ima posebnu težinu pošto je Saudijska Arabija jedan od najvećih svetskih proizvodjača nafte, navodi agencija Asošijetid pres.\nBarel nafte je sada nešto iznad 50 dolara, dok je pre dogovora o smanjenju proizvodnje nafte koje je stupilo na snagu 1. januara bio i ispod 40 dolara. Nafta je, medjutim, i dalje znatno jeftinija nego pre tri godine kada je barel koštao više od 100 dolara.\nDalji rast cena nafte sprečava veća proizvodnja nafte iz škriljca u SAD koje ne učestuvuju u sporazumu Organizacije zemalja proizvodjača nafte (OPEK) i drugih zemalja, medju kojima je najuticajnija Rusija.\n„Postoji inicijalni dogovor, ali još nije prosledjen svim zemljama, da ćemo možda biti prinudjeni da nastavimo kako bismo ispunili naš cilj“, rekao je al-Falih u govoru na konferenciji o nafti u Abu Dabiju.\nOPEK se krajem novembra dogovorio da smanji proizvodnju za 1,2 miliona barela dnevno na šest meseci, što je prvo ograničenje od 2008. godine. Desetak zemalja van kartela se u decembru obavezalo da smanji proizvodnju za ukupno još 558.000 barela dnevno.\nPostoje, medjutim, dodatni problemi. Američki predsednik Donald Tramp je obećao da će omogućiti dodatna bušenja u SAD, dok Iran nastoji da proizvede što više nafte kako bi nadoknadio godine sankcija zbog nuklearnog programa. Pored toga, globalna privreda se i dalje smatra slabom, što umanjuje potražnju.\nMinistar energije Ujedinjenih Arapskih Emirata Suhail al-Mazrui rekao je da su proizvodjači uključeni u smanjenje doneli odluku zato što im je stalno za „ravnotežu na tržištu“.\n„Ovo žrtvovanje ne može biti shvaćeno kao žrtvovanje ako neko drugi ima korist od 100 odsto“, rekao je on.\nBanke treba više da finansiraju mala i srednja preduzeća\nKorona zadala udarac i prekograničnom šopingu u BiH\nEIB uložila 65 miliona evra u digitalizaciju srpskih škola


Gromoglasni aplauz za „Korešpodenciju“ - Kultura - Dnevni list Danas\nPočetna » Kultura » Gromoglasni aplauz za „Korešpodenciju“\n27. "Dani Zorana Radmilovića"\n0Piše: J.B.K. 19. oktobra 2018. 10.21\n– Danima satire Fadila Hadžića u Zagrebu, Anica Dobra je za ulogu Milice Njegovan u Korešpodenciji ove godine dodala i “Zoranov brk”. Stručni žiri 27. Dana Zorana Radmilovića” odlučio je da priznanje za najboljeg glumca u predstavi sinoć pripadne Anici Dobroj za ulogu Milice Njegovan u Korešpodenciji, koja nije krila oduševljenje što je dobila svoj prvi brk, iako je više puta glumila u predstavama na Zoranovim danima.\n-Zna se, makar među nama glumcima, koliko je ova nagrada bitna, voljena i koliko svako želi da je dobije. – istakla je Anica Dobra na pres-konferenciji posle predstave, podelivši sa novinarima sećanje na svoje poznanstvo sa Zoranom Radmilovićem, sa kojim je se susrela kao mlada glumica, na trećoj godini glume, kada je učestvovala na probama za predstavu Svećnjak u Ateljeu 212, u kojoj je glavnu ulogu igrao Zoran Radmilović. Kako je rekla, imala je privilegiju da sedi sa njim za istim stolom i osluškuje kako radi neko ko je vrhunski, ko je za nju u tom trenutku bio nedostižan.\n– Imam utisak da sam ipak nešto odigrala sa Zoranom i da sam taj duh ipak ponela i prenela dalje. – naglasila je Anica Dobra zahvalivši se Zaječaru i svim gradovima koji imaju pozorišni festival u vreme kada pozorište ne zaslužuje pažnju koja mu pripada.\nDobitnica “Zoranovog brka” zahvalila se osim velikom Zoranu Radmiloviću i Miri Bnjac, koja je učestvovala u legendarnoj Korešpodenciji u Ateljeu 212 i koja jedala blagoslov Anici da igra ulogu Milice i podržala ovu Korespodenciju. Takođe, Anica se posthumno zahvalila i Mileni Dravić, koja je bila na premijeri ove predstave, koja je bila izvanredna komičarka i koja je trebalo da otvori “Zoranove dane” i poručila je da je svi vole i misle na nju.\nInače, Korešpodencija Zvezdara teatra iz Beograda , čuveni komad koji je prema delovima desetoknjižja „Zlatno runo“ Borislava Pekića dramatizovao Borislav Mihailović Mihiz, a režirao Gorčin Stojanović, naišla je sinoć na izvanredan prijem publike “Dana Zorana Radmilovića”. Glumačku ekipu koju čine Branislav Lečić, Anica Dobra, Slavko Štimac, Joakim Tasić, Jelena Stupljanin i Branko Vidaković festivalska publika ispratila je ovacijama i apluzima. Večeras je na programu Kralj Lir Narodnog pozorišta iz Sarajeva.\nMihajlović: Zabrinjavajuće da žena koju je muž izbo nožem izjavi policiji da je sama kriva za to


Poljski predsjednik potpisao kontroverznu reformu Ustavnog suda | Autonomija\nAndžej Duda pozvao je opoziciju i Poljake da paze kako komentarišu izmjene zakona o Ustavnom sudu jer je Poljskoj potreban mir, a svaki komentar se ne čuje samo u zemlji, već i u inostranstvu\n„Po mom mišljenju te izmjene zakona ojačaće suštinsku ulogu Ustavnog suda. Nije istina da ti amandmani slabe Ustavni sud“, saopštio je danas poljski predsjednik koji je amandmane potpisao uprkos apelima Evropske komisije, Savjeta Evrope i UN da to ne čini.\n„Za žaljenje je što parlamentarna većina vrši pritisak da se ta reforma provede što brže je moguće bez obzira na masovne javne proteste i uznemirenja koje su izrazili nezavisni organi kao što je Zemaljski savjet za pravosuđe i poljske organizacije za ljudska prava“, upozorio je poljsku vladu i parlament Evropski regionalni biro za ljudska prava UN.\n„Pravna država je jedna od zajedničkih vrijednosti na kojima počiva Evropska unija. Zato EK pridaje veliki značaj tome da se izbjegne situacija u kojoj pravna država u nekoj od članica može da bude osporena, na primer ako bi postao sporan integritet, stabilnost i funkcionisanje nacionalnog ustavnog suda“, poručio je u Varšavi potpredsjednik EK Frans Timermans i zatražio u ime EK od poljske vlade objašnjenje.


Svetski servis najavio VELIKE OLUJE I POPLAVE na Balkanu! Naš stručnjak razjašnjava da li će STVARNO BITI TAKO | Najnovije vesti - Srbija danas\n24.08.2019. • 12:01 Srbija Danas/Blic\nMeteorolog Nedeljko Todorović ocenio je ovakvu najavu kao ne previše zabrinjavajuću budući da pomenuti sajt nije specifizirao da li se ovakav scenario odnosi konkretno na Srbiju.\n- To nije prognoza, već opis vremena o uobičajenim vremenskim prilikama za jesen. Ali je pisana takvim rečnikom da deluje kao malo ekstremnija. Nije konkretno navedeno ni o kom periodu se radi, niti gde tačno bi mogle da se očekuju takve najave, tako da ne možemo da tvrdimo da će kod nas biti velikih poplava - kaže Todorović.\nU izveštaju "AccuWeather" navodi se da je, za razliku od većeg dela Evrope gde se tokom jeseni mogu očekivati temperature iznad normale, u istočnoj Evropi moguć oštriji prelaz na hladnije vreme. Meteorolog Todorović objašnjava da pojava hladnijeg vremena u oktobru nije nešto sto bi trebalo da nas plaši.\n- Svi znaju da se prvi mrazevi i jutarnja magla javljaju već od oktobra, to nije nešto novo ili neuobičajeno i nema potrebe da se ljudi plaše nekim vremenskim neprilikama - ističe on.\nTodorović kaže da je pred nama uobičajena jesen, te da ćemo u septembru imati pozno leto i umereno tople temperature vazduha, sa izuzetno malim brojem kišnih dana. Više padavina možemo očekivati od kraja oktobra i u novembru, ali bez izgleda da će njihova količina biti iznad proseka.\n- Od novembra možemo očekivati i prvi sneg, ali je još uvek rano za detaljniju prognozu o predstojećoj zimi - navodi Todorović.\nDo kraja meseca bez bitnje promene vremena\n- U većini krajeva naše zemlje biće suvo, eventualna kratkotrajna pojava padavina moguća je u planinskim predelima, ali izuzetno retka. Toplo i uglavnom suvo vreme nastaviće se do kraja meseca - zaključuje on.\nPrema dugoročnoj sezonskoj prognozi Republičkog meteorološkog zavoda, prva polovina septembra biće suvlja i nešto toplija. U oktobru se nastavlja miholjsko leto, zbog čega su prognozirane padavine nešto niže od višegodišnjeg proseka. Nešto topliji biće i novembar, ali svakako uz padavine, čija količina će se kretati u granicama prosečnih za taj period. Sam kraj godine i početak naredne neće doneti bitne promene u vremenu, sa tempreraturama iznad višegodišnjeg proseka. Stoga, ako se ostvare najave RHMZ- a možemo reći da je pred nama jedna blaga zima.\nAccuweather prognoza vremenska prognoza dugoročna prognoza vreme u Srbiji vreme u Beogradu nevreme oluja poplave kisa Balkan Srbija grmljavina\nŠOJGU IZNENADIO ORUŽANE SNAGE RUSIJE: Pojavio se niotkuda i uverio se u sposobnost vojske tokom epidemije korone Svet\nMASKA ILI BEZ MASKE?! Psiholozi otkrivaju odgovor na goruće pitanje u doba korone Svet\nSTARO VIZANTIJSKO UTVRĐENJE NA PLANINI JELICI: Na Gradinu je nekada stizalo i blago Proklete Jerine (FOTO) Društvo\nZa samo nedelju dana ovo jezero u Srbiji je bilo kobno po dva kupača: Struje su opasne, a ovo su fatalne greške Društvo


stereo-karavan: HOT CLUB OF BELGRADE - The Balkan Swinging Melody\nHOT CLUB OF BELGRADE "The Balkan Swinging Melody"\n(Samostalno izdanje) 2010.\nGypsy swing / jazz - SERBIA\nBeogradski doajen, jazz gitarista i studijski muzicar, Branko Macic - Macak, tokom poslednje dekade intenzivirao je svoje aktivnosti, kako sviracke, tako i diskografske. Njegov aktuelni projekat ukljucuje rad i vodjenje sastava Hot Club of Belgrade, koji je u Beogradu nedavno imao i promociju svog debi izdanja - "The Balkan Swinging Melody" . Na neki nacin delovanje Hot Club of Belgrade grupe predstavlja prirodni nastavak akticnosti koje je najavio sa Happy Jazz Guitar Triom, sa kojim je 2006. godine objavio album "Perdido" (Multimedia Records ). U samom Beogradu sa velikom paznjom propracene su promotivne aktivnosti nedavno izaslog pomenutog izdanja, tim vise sto na prostorima glavnog grada i Srbije, Macicev bend predstavlja prvi pravi akt koji nastavlja tradiciju onog legendarnog pariskog "Hot Cluba", kojeg su proslavili Django Reinhardt i Stephen Grappelli.\nDebi album Beogradjana kroz postavku tema i songova poznatih sa Balkanskog podrucja (sto standarda, sto etabliranih autorskih numera), izvodjacki se oslanja na tradiciju gypsy swinga i muzike 30-tih godina, ciju su slavu svetom prenela napred pomenuta slavna imena. Tako ce potencijalni konzument izdanja moci da cuje i sledece numere koje su u izvodjenju Macka i saradnika kroz jedinstvenu aranzmansku formu dobile na posebnoj patini - "Bembasa", "Makedonsko devojce", "Hej salasi", "Cajsukarije", "Devojko mala", "Tamo daleko", "Jeremija"... Special guest star albuma je jos jedan beogradski doajen - Vojislav Djukic Koki - lider poznatog akusticarskog sastava S vremena na vreme. On je sa bendom izveo i otpevao svoju autorsku numeru - "Dodji u kafanu", za koju je uradjen i spot.\n"The Balkan Swinging Melody" je ozbiljno ostvarenje i sasvim sigurno preporucljivo za sve ljubitelje gypsy swinga i generalno muzike koja se svirala nekada u zadimljenim jazz klubovima. Akteri price su sa svoje strane doprineli da sve funkcionise maksimalno profesionalno, ubedljivo, pri cemu samo svirtacko iskustvo muzicara doprinosi laksem prihvatanju priredjenog materijala.\nОбјавио Branimir Lokner у 20:40\nОзнаке: HOT CLUB OF BELGRADE - The Balkan Swinging Melody


Podijeljeno 40 paketa socijalno ugroženim porodicama | Palelive.com\nPočetna Novosti Aktuelnosti Podijeljeno 40 paketa socijalno ugroženim porodicama\nPodijeljeno 40 paketa socijalno ugroženim porodicama\nU sali opštine Pale danas je, povodom najradosnijeg hrišćanskog praznika Božića, podijeljeno 40 paketa prehrambenih artikala socijalno ugroženim porodicama sa područja ove lokalne zajednice.\nNačelnik opštine Boško Jugović rekao je novinarima da su zajedno sa kompanijom „Best“ i Centrom za socijalni rad obezbijedili pakete sa osnovnim namirnicama za 40 porodica.\n„Ovo je prioritetni broj porodica koje se nalaze na spisku Centra za socijalni rad. To nikad ne može biti dovoljno, ali pokušavamo na određen način te porodice uvesti u božićne praznike onako kako dolikuje“, istakao je Jugović.\nOn je naglasio da su i 31 porodici sa spiska Centra finansijski dodijelili pomoć u iznosu od 100 KM, tako da je ukupno 71 porodica dobila neki vid pomoći.\nJugović je rekao da će nastojati da u budućnosti obezbijede i druge vidove pomoći, ali da bi najsrećniji bili kada ovakve situacije ne bi postojale.\nRukovodilac poslovne jedinice „Best“ na Palama Igor Gutalj kaže da svake godine tradicionalno pomažu sugrađanima.\n„Naše prve pakete podijelili smo za Božić i Vaskrs 2013. godine. Trudimo se da pomognemo našim sugrađanima koliko je to u našoj mogućnosti“, naglasio je Gutalj.\nPrethodni članakBožićne pečenice za 73 porodice\nNaredni članakSutra nalaganje badnjaka


Niškim djacima za Novu godinu " Vidovdanske nagrade " - juGmedia\nNIŠ – U Gradskoj kući u Nišu danas je „Vidovdanskim nagradama“ nagradjeno 14 učenika osnovnih i srednjih škola koji su u drugoj polovini ove godine pobedjivali na republičkim i medjunarodnim takmičenjima.\nNačelnica Uprave za obrazovanje Marina Kostić objasnila je da je reč o drugom krugu dodele „Vidovdanske nagrade“.\n„Pojedina takmičenja se po kalendaru Ministarstva prosvete održavaju posle termina predvidjenog za dodelu „Vidovdanskih nagrada“. Zbog toga organizujemo i drugi krug nagradjivanja„, izjavila je Kostić.\nOna je istakla da je za „Vidovdanske nagrade“ iz budžeta grada sada izdvojeno 152.500 dinara, dok su u prvom krugu za tu nagradu izdvojena dva i po miliona dinara.\nKostić je naglasila da su u prvom krugu, krajem juna, nagradu dobila 274 učenika.\nU zavisnosti od ranga takmičenja i mesta osvojenog na pobedničkom postolju, visina „Vidovdanske nagrade“ kreće se u rasponu od 6.000 dinara do 12.000 dinara, u pojedinačnoj konkurenciji, odnosno u rasponu od 20.000 do 30.000 dinara u ekipnoj konkurenciji.\nLESKOVAC – Udruženje penzionera grada Leskovca i Klub prijateljstva pri tom udruženju organizovali su danas treću po manifestaciju „Evo ruka prijatlju“,…


Pokrajinski sekretar Čedomir Božić razgovarao sa novobečejskim poljoprivrednicima -\n22. jula 2021.0152\nPokrajinski sekretar za poljoprivredu, vodoprivredu i šumarstvo, Čedomir Božić, posetio je opštinu Novi Bečej gde je u zgradi Opštinske uprave razgovarao sa predstavnicima lokalne samouprave i poljoprivrednicima iz Novog Bečeja o aktuelnoj situaciji u poljoprivredi.\nU razgovoru sa poljoprivrednicima iz Novog Bečeja, pokrajinski sekretar Čedomir Božić istakao je značaj konkursa koja se tiče navodnjavanja, kao i da je kontakt sa poljoprivrednicima i rad na terenu veoma važan za kreiranje konkursnih linija koje će biti aktuelne sledeće godine.\nOva opština u prethodnom periodu suočila se sa ozbiljnom sušom, podsetio je Božić i dodao da je Pokrajinski sekretarijat kojim rukovodi uvek na usluzi i u službi svih građana.\nNa svu sreću, imali smo i padavine u prethodnih nekoliko dana, tako da, mogućnost neke velike štete je apsolutno smanjena. Ipak, da bismo sve to prevazišli i u narednom periodu, u narednoj godini, moramo sve više da ulažemo u sisteme za navodnjavanje, u uređenje kanalske mreže i to je tema ovog sastanka. Ja se zahvaljujem i udruženju poljoprivrednika i lokalnoj samoupravi na pozivu i na temi koja je apsolutno u ovom trenutku neophodna da se razgovara i da se ta problematika rešava, kazao je Čedomir Božić.\nI predsednik opštine Novi Bečej, Saša Maksimović, osvrnuo se ovom prilikom na pomenutu problematiku i na to na koje načine lokalna samouprava nastoji da pomogne poljoprivrednicima.\nNaš prvenstveni zadatak je da pokušamo da iskoordinišemo saradnju udruženja poljoprivrednika za pokrajinskim sekretarijatom. Zaista sam zahvalan pokrajinskom sekretaru što je došao. Svedoci smo da je u prethodnih nekoliko dana bilo mnogo kiše i leda po Srbiji, međutim, Novi Bečej je imao sušu i to više od trideset dana bez kiše. Dakle, naši poljoprivrednici su stradali na drugi način, ne od grada, već od suše. Tu želimo da vidimo na koji način možemo da kompenzujemo pomenutu štetu iz domena lokalne samouprave, a sa druge strane, naravno i uz pomoć Pokrajinskog sekretarijata za poljoprivredu, što je izuzetno značajno, jer smo mi ipak 60 procenata poljoprivredna opština, kazao je Saša Maksimović.\nIzvor: TV Novi Bečej\nRelated tags : čedomir božićnavodnjavanje u vojvodiniopština novi bečejpoljoprivrednici novog bečejasaša maksimović\nU policijskoj akciji u Pančevu i Plandištu otkrivena droga\n4. oktobra 2021.0112\n3. aprila 2021.0567\n16. septembra 2021.0123


Evo kako je Vil Smit proslavio svoj rođendan - Muški magazin - trendovi, fitness, lifestyle, saveti, devojke...\nVil Smit je legendarni glumac i komičar koji nam decenijama donosi osmehe na lica. Ovaj svestrani glumac uspeo je da savršeno uklopi elemente komedije i da ih uvrsti i u ozbiljne filmove. Iako je počeo kao klinac koji je obično glumio glupave tinejdžere, Vil je odrastao u sjajnog glumca koji je kasnije imao bezbroj različitih uloga koje su mu donele mnoge nagrade i dostignuća.\nOn je ušao u šestu deceniju svog žvota ali i dalje je jedan od najaktivnijih glumaca u Holivudu, a sada trenutno putuje po svetu kako bi promovisao novi film u kojem glumi i koji nosi naziv „Gemini man“.\nTokom svoje turneje, Vila je „zakačio“ njegov rođendan, pa je on odlučio da ga proslavi na neobičan način, pred masovnom publikom u Budimpešti. Vil je napravio mali mini koncert, otpevao dosta pesama i svoju energiju podelio sa svojim fanovima iz Mađarske.


Savjetujte se sa stručnjacima ukoliko se nalazite u samoizolaciji ili karanteni! - Gloria\n24.03.2020. u 17:00\nNastavni zavod za javno zdravstvo "Dr. Andrija Štampar" uveo je osam telefonskih linija na kojima građani mogu dobiti psihološku pomoć ukoliko se nalaze u samoizolaciji ili karanteni. Razgovori sa stručnjacima mogući su svakodnevno od 8.00 do 22.00 sata na sljedećim telefonskim brojevima:\nTelefonski brojevi su namijenjeni svim osobama koje osjećaju potrebu za psihološkom pomoći u novonastaloj kriznoj situaciji vezanoj za koronavirus. Stručne savjete o tome kako se nositi sa ovom situacijom te kako smanjiti razinu tjeskobe svakodnevno će pružati psiholozi, psihoterapeuti i psihijatri Nastavnog zavoda za javno zdravstvo "Dr. Andrija Štampar". Oni ujedno napominju kako je važno da ostanemo racionalni i da strah ne upravlja nama, nego mi strahom.


Profit malezijskog proizvođača rukavica skočio 2.000%\nTanjug 9. decembra 2020. 13:17\nKUALA LUMPUR – Malezijska koproracija Top Glav (Glove) saopštila je danas da joj je neto dobit skočila za više od 20 puta u prvom kvartalu kompanijske fiskalne godine, jer su novi talasi epidemije koronavirusa poslednjih meseci uticali na rast tražnje za zaštitnim gumenim rukavicama i na porast prodajne cene.\nNeto dobit kompanije u periodu septembar-novembar porasla je uzletela je za 2.030 posto, na 2,38 milijardi ringita (585,49 miliona dolara) u odnosu na 111,4 miliona ringita u uporednom periodu prethodne godine, prenosi Rojters.\nPrihod je porastao za 294 odsto, na 4,76 milijardi ringita (1,17 milijardi dolara), navodi se u saopštenju najvećeg svetskog proizvođača gumenih rukavica.\n„Predviđamo da će u naredne tri godine i dalje biti nedovoljno rukavica. Porast tražnje je uglavnom podstaknut kritično niskim novoom trenutnih zaliha rukavica u magacinima kupaca“, rekao je glavni izvršni direktor Lim Ćeong Guan na konferenciji za medije.\nKompanija procenjuje da će potražnja za rukavicama porasti za 20 posto ove godine, 25 procenata sledeće i za 15 odsto nakon pandemije.\nVreme isporuke se produžilo zbog ogromne potražnje i sada iznosi 510 dana za nitrilne rukavice, saopštila je kompanija.\nOperativni direktor Li Kim Meov rekao je da je Top Glav u završnoj fazi razgovora za rešavanje problema sa američkim carinskim vlastima, koje su u julu zabranile proizvode iz dve fabrike ove malezijske firme zbog optužbi da se služe prisilnim radom.\nTop Glav je prošlog meseca pristupio faznom zatvaranju nekih svojih fabrika u Maleziji nakon što je epidemija izbila i u njenim redovima, pri čemu je više od 5.000 radnika dobilo pozitivne rezultate na kovid testiranjima.\nFRA: Manje pacijenata na intenzivnoj prvi put posle 15 dana


Press Online :: Beograd :: Siniša Mali: Odgovorna politika vodi do novih investicija i unapređenja komunalnog sistema grada\nSiniša Mali: Odgovorna politika vodi do novih investicija i unapređenja komunalnog sistema grada\nSiniša Mali je rekao da je funkcionisanje komunalnog sistema veoma važno za svakog građanina Beograda.\nGradonačelnik Beograda Siniša Mali i njegov pomoćnik Borko Milosavljević posetili su danas JKP "Beogradski vodovod i kanalizacija", proizvodni pogon Bele vode, i tom prilikom razgovarali sa rukovodstvom tog preduzeća, predstavnicima sindikata i radnicima o poboljšanju uslova rada i planovima ovog javnog preduzeća.\nSiniša Mali je rekao da je funkcionisanje komunalnog sistema veoma važno za svakog građanina Beograda, te da je takođe važno smanjiti gubitke vode i troškove, ali tako da se poboljša usluga.\n- Danas razgovaramo o tome kako ćemo da rekonstruišemo Makiš 1, fabriku za prečišćavanje vode koja je najstarija u gradu, i time obezbedimo građanima Beograda snabdevanje pijaćom vodom za narednih 20 godina - kazao je gradonačelnik.\n- Razgovaramo o tome kako ćemo da uložimo novac u dalji razvoj vodovodne i kanalizacione mreže. "Beogradski vodovod" već sada iz godine u godinu menja 70 kilometara stare vodovodne mreže kako bi smanjio gubitke i kako bi smanjio pucanje mreže kada su visoke ili niske temperature. To je posledica odgovornog pristupa koji imamo za sva javna preduzeća, ali takođe i socijalno-ekonomskog dijaloga koji smo napravili sa sindikatima i zaposlenima kako ovog tako i ostalih komunalnih preduzeća - istakao je gradonačelnik.\n- Ono što vidim pri posetama komunalnim preduzećima jeste da postoji visoka svest svih zaposlenih o tome da gradimo bolji i lepši Beograd - zaključio je Siniša Mali.


Delegacija Skupštine APV sa predstavnicima Srba iz Rumunije - Skupština Autonomne Pokrajine Vojvodine\nPotpredsednike Skupštine AP Vojvodine Damira Zobenicu, Snežanu Sedlar i Aleksandru Đanković predstavnici Saveza Srba u Rumuniji obavestili su o svojim najznačajnim aktivnostima kao što su Dani srpske kulture, akademije, simpozijumi, naučni skupovi, susreti pisaca, dečji prijateljski susreti, festivali folklora i narodni sabori.\nKao značajno mesto u kulturnom životu Srba u Rumuniji predstavnici Saveza su istakli Izdavačku kuća Saveza Srba u Rumuniji, osnovanu 1994. godine, koja je do sada objavila više od 350 naslova – od naučnih radova i monografija do beletristike.\nPotpredsednik Skupštine AP Vojvodine Damir Zobenica izrazio je veliko zadovoljstvo zbog posvećenosti i truda koji Savez Srba u Rumuniji ulaže u cilju očuvanja svog kulturnog nasleđa i nacionalnog identiteta i naglasio da ova organizacija u svom radu može uvek računati na pomoć i podršku Skupštine AP Vojvodine i cele pokrajinske administracije.\n”Sa velikim poštovanjem gledam na vaš rad, trud i posvećenost, stoga ne bih voleo da današnji sastanak prođe protokolarno, nego da vidimo u kojim oblastima možemo da doprinesemo ostvarenju ciljeva za koje ocenite da su važni za normalno funkcionisanje vaše organizacije i unapređenje njenog rada”, rekao je potpredsednik Zobenica. On je dodao da bi bilo dobro da se u budućnosti reši problem Srba iz Rumunije koji žele da se obrazuju u Srbiji, kao i da se pronađu adekvatni modeli stipendiranja i drugih mehanizama podrške njihovom obrazovanju.\nU Rumuniji živi oko 18.000 Srba i čine priznatu nacionalnu manjinu od strane države Rumunije. Po brojnosti su osma nacionalna manjina u državi, a pored kulturnih aktivnosti, imaju veoma aktivnu ulogu u političkom životu lokalnih samouprava u kojima žive.\nDelegacija Skupštine AP Vojvodine boravi u rumunskom gradu Aradu povodom učešća na plenarnom zasedanju komiteta Skupštine evropskih regija (AER), čija je AP Vojvodina aktivna članica još od 2002. godine.


Na području distrikta Brčko uhapšena dva muškarca, treći u bjekstvu – Majevica Online\nNa području distrikta Brčko uhapšena dva muškarca, treći u bjekstvu\n10. Novembra 2013. 18:41\nDva muškarca, osumnjičena za razbojništvo u opštini Donji Vakuf kada je brutalno pretučena Rabija Omeragić /55/, uhapšena su na području distrikta Brčko, a treći je u bjekstu i za njim je raspisana potjernica, rečeno je Srni u MUP-u Srednjobosanskog kantona.\nDvojicu osumnjičenih uhapsila je policija Srednjobosanskog kantona uz pomoć brčanskih kolega.\nPortparol kantonalnog MUP-a Rusmir Prohan rekao je da su tri lica osumnjičena da su 2. novembra opljačkala Rabiju Omeragić u njenoj kuću u mjestu Rudine, opština Donji Vakuf, a zatim je brutalno pretukli i ostavili svezanu u kući.\nOmeragićeva je pronađena tek tri dana kasnije i nalazi se u Kliničkom centru u Sarajevu. Razbojnici su iz njene kuće odnijeli oko 1.000 KM i 300 grama zlata.\nSrna nezvanično saznaje da su uhapšeni Amir Radenica /19/ i Smajo Muratović /28/, obojica iz Brčkog, a u bjekstvu je Admir Osmanović /32/.\nUhapšeni će danas biti saslušani u prostorijama Kantonalnog tužilaštva u Travniku.\nPretučena žena prevezena je u Klinički centar Sarajevo zbog povreda na glavi, krvarenja u mozgu i dijabetesa. Nalazi na Odjeljenju intenzivne njege Klinike za neurohirurgiju u Sarajevu i njeno stanje je stabilno.\nRukometaši "Bijeljine" nepobjedivi na domaćem terenu!


STOLTENBERG DIGAO UZBUNU: Bosni preti ruska agresija, NATO jača odbranu Sarajeva! - Balkanska\nSTOLTENBERG DIGAO UZBUNU: Bosni preti ruska agresija, NATO jača odbranu Sarajeva!\nNATO će proširiti podršku Ukrajini, Gruziji i Bosni i Hercegovini. Ovo je izjavio generalni sekretar NATO-a Jens Stoltenberg danas na konferenciji za novinare nakon sastanka ministara spoljnih poslova zemalja članica i partnera alijanse u Briselu.\n– Ministri su se takođe složili da pojačaju praktičnu podršku drugim partnerima kojima preti ruska agresija, uključujući Gruziju i Bosnu i Hercegovinu, kako bi pomogli u izgradnji njihove otpornosti – rekao je Stoltenberg.\n– Što se tiče Gruzije, mogli bismo da povećamo našu podršku kroz značajan paket NATO-Gruzija, uključujući oblasti kao što su svest o situaciji, bezbednost komunikacija i sajber bezbednost – objasnio je on.\nNATO će rasporediti stalne vojne snage na svojoj granici sa Rusijom\nDržavni sekretar SAD pozvao Predsedništvo BiH: “Sarađujte sa NATO kao što to radi Srbija”\nGeneralni sekretar NATO Jens Stoltenberg posetiće u oktobru Beograd\nOPŠTI NAPAD NA SRBE I SRBIJU Bakir progoorio o “srpskom svetu”, pa otkrio kako misli da mu se suprotstavi\nTags: BOSNA I HERCEGOVINA, JENS STOLTENBERG, NATO\n“FINSKA IDE U NATO” Predsednik Niniste: Postaćemo članica Alijanse, očekujem brzu odluku\nPOKS NEĆE SA ĐILASOM: Stanić jasno odbrusio Mariniki – neće sa onima koji misle da je Kosovo nezavisno


Javni saobraćaj nije prilagođen za OSI\nIako se problematika pristupačnosti i bezbjednog učešća u javnom saobraćaju osoba s invaliditetom tretira kroz više zakonskih propisa, u Crnoj Gori javni prevoz nije prilagođen za OSI, pa one ne mogu u potpunosti ostvariti svoje pravo na slobodno i bezbjedno kretanje, zaključeno je na debati koju je danas u Bijelom Polju organizovalo Udruženje mladih sa hendikepom Crne Gore.\nZakonski okvir i iskustva iz prakse u vezi s pristupačnošću javnog saobraćaja bila su teme današnje javne debate, na kojoj je svoja iskustva ispričao i Samir Guberinić iz Udruženja za podršku osobama sa invaliditetom, istakavši da javni saobraćaj ne koristi već 15 godina, te da on u Bijelom Polju i ne postoji, jer samo nekoliko privatnih prevoznika ima određene linije, koje, kako je rekao, nijesu dostupne, niti prilagođene licima sa invaliditetom.\n„U Bijelom Polju postoji samo jedno vozilo prilagođeno OSI, sa hidrauličnom rampom, koje je u vlasništvu Dnevnog centra „Tisa“ i na raspolaganju samo njihovim korisnicima. Nemamo ni pravilno obilježena parking mjetsa za OSI, a ne postoji ni taxi prevoz koji je prilagođen potrebama osoba sa invaliditetom, iako u Odluci u taxi prevozu u članu 9 jasno stoji da 5 % od vozila mora biti prilagođeno OSI“, ispričao je Guberinić, dodajući da problem predstavljaju i trotoari, koji nijesu prilagođeni osobama koje koriste invalidska kolica.\n„Mi imamo brojna dokumenta, planove, odluke, ali se oni ne primjenjuju na pravi način, što je i razlog ovako nepovoljnog položaja OSI kada govorimo o pristupačnosti javnog saobraćaja “, zaključio je Guberinić.\nNa današnjoj javnoj debati o značaju pristupačnosti javnog saobraćaja za osobe s invaliditetom govorila je i Lidija Bugarin, samostalna savjetnica za saobraćaj u Opštini Bijelo Polje.\nBugarin je danas osobama sa invaliditetom predstavila Pravilnik o označavanju mjesta za parkiranje vozila lica sa invaliditetom i izgledu znaka pristupačnosti kojima se obilježavaju vozila lica sa invaliditetom.\n„To je pravilnik koji omogućava osobama sa invaliditetom da ostvare povlasticu besplatnog parkiranja na teritoriji cijele Crne Gore, a u njemu su precizno definisani načini i uslovi pod kojima lica mogu ostvariti ova prava“, navela je Bugarin, ističući da ima dosta zloupotreba.\nU Crnoj Gori ne postoji jedinstven opšti zakon koji se bavi pitanjem pristupačnosti lica s invaliditetom u svim segmentima društva, već je ova problematika tretirana kroz više propisa, a kako je danas istakao Milenko Vojičić, ključni propis jeste Zakon o uređenju prostora i izgradnji objekata.\n„Kao osnovni zakon u oblasti Izgradnje, on predstavlja pravni osnov za stvaranje pristupačnog fizičkog okruženja za lica sa invaliditetom, u koje se na čak 13 mjesta pominju OSI“, kazao je Vojičić, napominjući da je i on bio član Radne grupe za izradu ovog zakona.\nVojičić se danas osvrnuo i na Zakon o zabrani diskriminacije lice sa invaliditetom, posebno na članove 5 i 13, kao i na Pravilnik o bližim uslovima i načinu prilagođavanja objekata za pristup i kretanje lica smanjene pokretljivosti i lica sa invaliditetom, podsjetivši da je ova oblast regulisana i Zakonom o bezbjednosti saobraćaja i Zakonom o drumskom saobraćaju.\nJavna debata o o značaju pristupačnosti javnog saobraćaja za OSI dio projekta je “Ovo su (i) naša mjesta”, koji prema riječima aktivistkinje za prava osoba sa invaliditetom, Marine Vujačić, Udruženje mladih sa hendikepom Crne Gore sprovodi u sradnji sa Ministarstvom saobraćaja.\n“Javna debata o značaju pristupačnosti javnog saobraćaja za osobe s invaliditetom nastavak je kampanje koje Udruženje mladih sa hendikepom Crne Gore godinama već sprovodi u oblasti pristupačnosti javnog saobraćaja, posebno onih vidova koji se odnose na kretanje osoba sa invaliditetom u saobraćaju, pješčakih zona, odnsono onih mjesta gdje OSI treba da ostvaruju svoje slobodno i bezbjedno kretanje”, kazala je Vujačić.\nOna je napomenula da je cilj projekta, između ostalog, i razvijanje smjernica za ostvarivanje prava osoba sa invaliditetom, koje se odnose na to kako OSI mogu ostariti pravo na znak pristupačnosti za korišćenje parkinga, odnosno besplatan parking i parking prostor, kako mogu biti oslobođeni PDV-a i carine prilikom uvoza vozila prilagođenih OSI, generalno prava na korišćenje javnog saobraćaja i smjernica koja se odnosi na olakšice prilikom registracije vozila.


Atletika - Tamara Polić nadomak norme za Svetsko prvenstvo\nTamara Polić nadomak norme za Svetsko prvenstvo\nNapisano u kategoriji Atletika, 18 maja, 2015\nNa stadionu Vojne akademije u Beogradu održan je 16.maja 2015.godine veliki atletski miting u konkurenciji juniora. Atletski klub „Dinamo“ nastupio je sa šest atletičara i osvojio je tri medalje i sve tri zlatne. Više od broja medalja raduju istrčani rezultati koji zavređuju veliku pohvalu.\nU trci na 400m ponovo je ubedljivo pobedila Tamara Polić s rezultatom 57,22 što je samo dva stota dela sekunde sporije od norme za Svetsko prvenstvo. Očekujemo već na sledećem takmičenju ispunjenu normu, jer je njena forma u velikoj uzlaznoj putanji. U istoj trci Anđela Tasić osvojila je četvrto mesto novim ličnim rekordom od 59,70 i dokazla da je veoma blizu reprezentaciji za EYOF.\nZorana Barjaktarović je nastupila u dve trke i zabeležila dve superiorne pobede sa novim ličnim rekordima. Pobedila je u trci na 100m – 12,08 i u trci na 200m rezultatom 24,82. Ovim trkama i ubedljivim pobedama pokazala je da je trenutno najbolja Srpska junirka u sprintu.\n„Željno očekujemo sledeće trke jer se nalazi u izuzetno dobroj formi. Sada je gotovo izvesno da su izuzetno jake norme za Evropsko prvenstvo na dohvat ruke. Lični rekord i zadovoljavajući nastup imao je Ivan Božanić u trci na 800m – 2.05,50. On je još uvek pionir, te se od njega tek očekuju vredni rezultati. Od Damjana Šulje u trci na 800m i Danijela Kozlovačkog u skoku u dalj se više očekivalo. Da li je u pitanju trema ili prevelika očekivanja, ali su jednostavno podbacili. Damjanovi rezultati na 400m nam ukazuju da je samo pitanje dana kada će istrčati onoliko koliko stvarno vredi“\n– istakao je za Poluvreme.rs, Ljupčo Cvetkoski, trener AK „Dinamo“.


lajmet_ballina – CIK\nCentralna izborna komisija objavljuje da je počeo period glasanja putem pošte, koji se završava 15. oktobra. Tokom ovog perioda, svi podnosioci prijava koji su se uspešno registrovali kao birači van Kosova u periodu od 10. jula do 18. avgusta imaju pravo glasanja putem pošte. Broj kandidata koji su se uspešno registrovali kao birači van [...]\nCentralna izborna komisija je potvrdila konačni birački spisak, koji prikazuje broj birača unutar i van Kosova za Lokalne izbore 2021. Konačni birački spisak za Lokalne izbore 2021 koji će biti distribuiran na biračkim mestima na dan izbora 17. oktobra, sadrži: - 1 milion 885 hiljada 448 imena birača, ili 90 hiljada 586 birača više u [...]\nPriština, 3. septembra 2021 – Centralna izborna komisija, nakon što je potvrdila poslednju listu kandidata, u skladu sa stavom 29.7 Zakona o opštim izborima, objavljuje listu kandidata koji se kandiduju za gradonačelnika i odbornike u skupštinama opština iz političkih subjekata sertifikovanih za Lokalne izbore 2021. godine. Spisak kandidata za gradonačelnika možete preuzeti OVDE Spisak kandidata [...]\nPriština, 26. avgusta 2021. - Centralna izborna komisija održala je redovni sastanak, kojim je predsedavao Predsednik CIK -a, Kreshnik Radoniqi. CIK je na ovom sastanku započeo proces potvrđivanja političkih subjekata i kandidata za učešće na Lokalnim izborima, koji će se održati 17. oktobra 2021. godine. CIK je doneo posebne odluke za potvrđivanje 48 političkih [...]\nPriština, 20 avgust 2021 – “Lëvizja Forca e Diasporës” kompletirala je svoj zahtev za registraciju, dostavljenu Kancelariji za registraciju i potvrđivanje političkih partija, pri Centralnoj izbornoj komisiji. Odluku o registraciji političke inicijative će doneti Centralna izborna komisija, nakon isteka perioda od sedam (7) dana, tokom kojeg javnost može pregledati dokumente za registraciju. U skladu sa [...]\nPočinje period za promenu biračkog centra unutar opštine, 20. Jul – 7. Septembar 2021\nPriština, 21. jul 2021 – Centralna izborna komisija saopštava da je u toku period za promenu biračkog centra unutar opštine, koji je započeo 20. jula, a završiće se 7. septembra. Tokom ovog perioda birači koji imaju pravo glasa mogu dobiti odgovore na pitanja: „Gde da glasam“ i „Kako mogu da promenim Birački centar?“. • [...]\nPočinje period za prijavljivanje za registraciju za glasanje van Kosova (10. juli – 18. august 2021)\nPriština, 10. juli 2021 – Centralna izborna komisija obaveštava da je od 10. jula počeo period za prijavljivanje za glasanje van Kosova za Lokalne izbore. Rok za prijavljivanje će se završiti 18. avgusta 2021. godine. Tokom ovog 40-dnevnog perioda, državljani Kosova s pravom glasa koji žive van Republike Kosovo mogu se prijaviti za registraciju [...]\nObaveštenje o akreditaciji posmatrača i medija za posmatranje lokalnih izbora\nPriština, 1. jul 2021 –Centralna izborna komisija saopštava da je od 1. jula počeo da teče rok za podnošenje zahteva za akreditaciju posmatrača za posmatranje Lokalnih izbora, koji će se održati 17. oktobra 2021. godine. Zahtev za akreditaciju posmatrača mogu podneti: potvrđeni politički subjekti; Lokalne nevladine organizacije koje se bave izborima i zaštitom ljudskih prava; [...]\nPredsedavajući CIK-a, Radoniqi dočekao je na sastanku šefa misije OEBS-a, Davenport\nPriština, 1. jul 2021. – Predsedavajući Centralne izborne komisije, Kreshnik Radoniqi dočekao je na sastanku šefa misije OEBS-a na Kosovu, Michael Davenport-a. Na početku sastanka, predsedavajući CIK-a Radoniqi obavestio je ambasadora Davenport-a o pripremama koje su u toku za organizaciju Lokalnih izbora 2021. godine i o opštem napretku u sprovođenju različitih izbornih aktivnosti. Predsedavajući CIK-a [...]\nIstiče rok, samo jedna koalicija izjavila učešće na Lokalnim izborima 2021. godine\nPriština, 30. jun 2021–Centralna izborna komisija saopštava da je 30. juna u 16:00 časova istekao krajnji rok za izjavljivanje učešća na izborima putem izbornih koalicija i izjavljivanje neučestvovanja na Lokalnim izborima 2021. godine. Tokom roka za izjavljivanje izbornih koalicija (16.-30. Juna) dostavljena je samo jedna izjava za izbornu koaliciju, Koalicija VAKAT, potpisana između dve političke stranke: Demokratska [...]


HOMOSEKSUALNI MIMOHOD U CENTRU BEOGRADA PRVI PUT BEZ INCIDENATA | Hayat.ba\nU centru Beograda danas je održan mimohod pripadnika LGBT zajednice "Ponos Srbije", a povorka aktivista koji se bore za prava LGBT populacije, praćena jakim policijskim osiguranjem, prvi put za pet godina koliko organiziraju skup, prošla je bez incidenata centralnom pješačkom zonom.\nUčesnici su nosili parole: “Hoćemo da se pravno vidimo”, “Moj život, moja pravila”, “Prevencija zločina iz mržnje”, “Volite svoje LGBT prijatelje”, “A što ćemo ljubav kriti”, “Adam i Steva, Ema i Eva”, “Neka ljubi ko god koga hoće”.\nU povorci je bio i ministar državne uprave i lokalne samouprave Branko Ružić, koji je poručio kako puža podršku učesnicima mimohoda kao “građanin koji se zalaže za toleranciju i bori sa predrasudama”.\nŽelim i na dalje da propagiramo borbu protiv diskriminiranja, rekao je novinarima Ružić, naglasivši kako je važno da su “LGBT organizacije solidarno prepoznale i afirmiraju i prava osoba sa invaliditetom”.\nOve godine učesnici Parade “Ponos Srbije” istaknuli su četiri zahtjeva: zakonsko-pravno reguliranje istopolna partnerstva, depatologiziranje transrodnih identiteta i dostupnost hormonske terapije, senzibiliranje državnih institucija za rad sa pripadnicima LGBT zajednice, te izdvajanje dijela proračuna za nevladin sekor i za organizacije LGBT zajednice.\n– Ovo je politički čin kojim LGBT zajednica skreće pažnju na svoje probleme – izjavila je aktivistica udruge “Egal” Anđela Čeh.


Pesnicom udario saobraćajca koji ga je zaustavljao! Novovarošanin osudjen na mesec dana zatvora - IndeksOnline.rs\nNaslovna HRONIKA Pesnicom udario saobraćajca koji ga je zaustavljao! Novovarošanin osudjen na mesec dana...\nPesnicom udario saobraćajca koji ga je zaustavljao! Novovarošanin osudjen na mesec dana zatvora\nPRIJEPOLJE – Novovarošanin B. G. (56) osuđen je na mesec dana zatvora zbog nedavnog napada na patrolu saobraćajne policije kod Priboja. Nakon nagodbe sa tužilaštvom i izricanja kazne on je sproveden u Kazneno-popravni zavod u Valjevu na izdržavanje, a brzu intervenciju tužilaštva i suda u ovom slučaju pohvalio je i Nezavisni sindikat policije.\nDo incidenta je došlo 20. jula, kada je saobraćajna policija tokom redovne kontrole saobraćaja zaustavila u Kratovu vozilo kojim je upravljao B. G. . Međutim, umesto da se zaustavi na znak „stop“ koji mu je izdao policajac Vladimir Penezić, B. G. je vozilom krenuo na njega a zatim pobegao ka Priboju. Nakon što ga je policija sustigla u mestu Karaula, B. G. je fizički nasrnuo na policajca Penezića, udario ga pesnicom u lice i naneo mu povredu u predelu usne. B. G. koji je bio u alkoholisanom stanju savladan je tek nakon intervencije i druge patrole, a po nalogu nadležnog tužilaštva određeno mu je zadržavanje do 48 sati.\n-Zatvorska kazna B. G. izrečena je dan nakon napada na policiju i nadamo se da će ovakve reakcije nadležnih biti pravilo što bi potencijalne napadače nateralo da se dobro zamisle pre nego što napadnu policiju. Naš sindikat godinama apeluje na državu da se ozbiljno pozabavi ovim problemom, jer često čujemo od vlasti da je napad na policajca napad na državu- kažu u Kordinacionom centru Sindikata za Policijsku upravu u Prijepolju.\nPrethodni tekstHeineken Lovefest spremio još jedno iznenađenje! Otkriveno ime nove festivalske bine\nSledeći tekstNastavljen trend rasta broja izdatih građevinskih dozvola


ĐUKANOVIĆ SAVETUJE NATO I EU: "Primenite energičnu strategiju prema Rusiji" • HAPPYTV.RS\n36 minutes ago • Telemaster\nĐUKANOVIĆ SAVETUJE NATO I EU: "Primenite energičnu strategiju prema Rusiji"\nCrnogorski premijer Milo Ðukanović pozvao je danas Evropsku uniju da se ne bavi prednostima i manama proširenja već da primeni energičnu strategiju prema Rusiji, koja se zajedno sa protivnicima Unije i NATO "aktivno bori za uticaj na Zapadnom Balkanu".\nRusi imaju svoja "uporišta" čija je uloga da se protive NATO i EU ne samo u Crnoj Gori "već u svim zemljama regiona," rekao je Ðukanović u intervjuu portalu EU Obzerver, tokom nedavnog samita u Varšavi.\n- Ta manjina ima veoma česte kontakte sa Moskvom. Jasno je da Rusija podržava i obezbeđuje logistiku izvesnim političkim strankama, nevladinim organizacijama i medijima koji pokušavaju da osujete put Crne Gore u Evroatlantske integracije - dodao je crnogorski premijer.\nPrema njegovoj proceni, 30 odsto ljudi u regionu se protivi zapadnim integracijama. Ljudi sa najnižim primanjima u regionu u kome je prosečni bruto nacionalni dohodak po stanovniku samo 6.000 evra, ne vide dugoročnu dobrobit od proevropskih ekonomskih reformi i plaše se "novine" političkih vrednosti EU, dodao je crnogorski premijer.\nOn takođe tvrdi da ovi ljudi "još neguju izvesnu emotivnu vezanost za Rusiju iz prošlosti."\n- Oni žele da Crna Gora bude zaglavljena u raljama retrogradne prošlosti. Plaše se svega što je novo jer nemaju dovoljno samopouzdanja da se prilagode promenama - rekao je crnogorski premijer.\nTo ih čini lakim plenom za rusku propagandu, rekao je on.\nÐukanović zato EU poziva da prestane da se bavi prednostima i manama proširenja i da primeni energičniju strategiju prema Rusiji.\n- Gde god nema EU ili NATO druge snage će popuniti prostor - rekao je on aludirajući ne samo na Rusiju već i na radikalni Islam, prenosi EU Obzerver.\nPo njegovom mišljenju, EU treba da pomogne da se ljudi brže izbave iz siromaštva i da jasnije pokaže diplomatsku podršku saveznicima na Balkanu, a Berlinski proces, odnosno nemačku inicijativu za redovne samite EU i balkanskih lidera,vidi kao deo ispravne "terapije" za boljke regiona.


OCD jedinstvene i glasne „Zajedno protiv uvoza otpada“ | Energetski portal Srbije\nOCD jedinstvene i glasne „Zajedno protiv uvoza otpada“\n03.07. 2018 Vesti | Upravljanje otpadom\nUdruženje „UNEKOOP“ iz Paraćina organizovalo je minulog vikenda okrugli sto „Zajedno protiv uvoza otpada“.\nOkruglom stolu su prisustvovali i specijalisti iz oblasti zaštite životne sredine, medicine i primene ekoloških propisa, koji su svojim stručnim izlaganjima, približili učesnicima i javnosti nesumljive štetne posledice spaljivanja otpada po zdravlje ljudi i životnu sredinu.\nJovan Nešović iz Udruženja „Novi put“ iz Kraljeva je rekao da Srbija nema nedostatak otpada, već neuspostavljen sistem upravljanja otpadom.\nRečeno je da trenutno u Evropskoj uniji ima „višak“ instalisanih kapaciteta za energetsko iskorišćenje otpada pa se postavlja pitanje šta je i kome interes da se otpad izvozi i spaljuje baš u Republici Srbiji.\nDoktor Ilija Vukadinović, predstavnik Ekološkog pokreta Kosjerića naveo je sve ozbiljne posledice koje produkti sagorevanja otpada imaju po ljudsko zdravlje i primetio da u obrazloženju predloga izmena i dopuna Zakona o upravljanju otpadom nije moguće videti bilo kakve procene posledica po životnu sredinu i zdravlje ljudi.\nUčesnici su istakli da je Predlog izmena i dopuna Zakona o upravljanju otpadom u suprotnosti sa principima održivog razvoja, cirkularnom – zelenom ekonomijom, kao i hijerarhijom i principima upravljanja otpadom.\n– Okrugli sto „Zajedno protiv uvoza otpada“ je deo kampanje javnog zagovaranja u okviru Programa podrške civilnom društvu u Srbiji u oblasti životne sredine – (CSOnnect), koji realizuje REC i ima za cilj obustavljanje svih aktivnosti na izmenama i dopunama Zakona o upravljanju otpadom kojima bi se omogućio uvoz neopasnog otpada za potrebe ko-procesuiranja. Usvajanjem predloženih izmena i dopuna Zakona o upravljanju otpadom omogućio bi se uvoz neopasnog otpada radi njegovog korišćenja kao goriva u cementarama, a to bi direktno uticalo na kvalitet vazduha, kao i na zdravlje građana Republike Srbije, rekao je Vladimir Janković iz „UNEKOOP-a“ i dodao da se čine napori kojima bi se mobilisale organizacije civilnog društva, stručna javnost i mediji da to spreče.\nJanković kaže je krajnji cilj kampanje da Ministarstvo zaštite životne sredine donese odluku kojom bi povuklo sporne članove predloga izmena i dopuna Zakona o upravljanju otpadom.\nNa Okruglom stolu „Zajedno protiv uvoza otpada“ koji je okupio organizacije civilnog društva koje se bave problemom otpada u Srbiji zaključeno je da se pred Ministarstvo zaštite životne sredine izađe sa zahtevom za izjašnjenje i održavanje hitnog sastanka povodom ovog pitanja.\nOdlučeno je da se pokrene peticija sa ciljem povlačenja spornih članova iz predloga izmena i dopuna Zakona o upravljanju otpadom, kao i intenziviranje aktivnosti u okviru medijske kampanje javnog zagovaranja.\nTakođe, će se tražiti podrška domaćih i stranih „zelenih grupacija“ ovoj inicijativi i insistirati na uključivanju predstavnika organizacija civilnog društva u proces izrade Nacionalne strategije upravljanja otpadom Republike Srbije.\nOkrugli sto „Zajedno protiv uvoza otpada“ održan je u okviru Programa podrške civilnom društvu u Srbiji u oblasti životne sredine – (CSOnnect), koji realizuje Regionalni centar za životnu sredinu za Centralnu i Istočnu Evropu – (REC) uz finansijsku podršku Švedske međunarodne agencije za razvoj i saradnju (SIDA).\nUdruženje građana Novi Put\nEkološki pokret Kosjerića


“Morsko dobro” doniralo specijalna kolica Udruženju paraplegičara – Mladi Nikšića\n“Morsko dobro” doniralo specijalna kolica Udruženju paraplegičara\nJavno preduzeće za upravljanje morskim dobrom Crne Gore nabavilo je četvoro specijalnih kolica koja su izrađena za potrebe olakšanog kretanja po plaži i pristupa moru, osoba sa smanjenom pokretljivošću i sa invaliditetom.\nPreduzeće je doniralo kolica Savazu udruženja paraplegičara Crne Gore na čuvanje, održavanje i dalje korišćenje.\n“Uvažavajući potrebe osoba sa smanjenom pokretljivošću i sa invaliditetom, JPMD je posvetilo posebnu pažnju pri izradi navedenih rampi i pratećih sadržaja, vodeći računa da budu zastupljene na najfrekfentnijim plažama u primorskim gradovima, gradeći ih u potpunosti u skladu sa smjernicama Saveza udruženja paraplegičara”, rekli su iz JPMD.\nTokom primopredaje, predsatvnici Saveza Udruženja paraplegičara su isprobali sva kolica i konstatovali u prisustvu predsjednice Udruženja, Nataše Borojević, da su kolica u ispravnom stanju i da nema uočenih nedostataka.\nJavno preduzeće je početkom ljeta izgradilo pristupnu rampu za lica sa inavliditetom u Budvi na Slovenskoj plaži (gradska plaža ispred hotela Park), a početkom oktobra započeta je izgradnja pristupnih rampi u Baru na Topolici i u Tivtu na ponti Seljanovo.\nZavršetak radova očekivan je krajem novembra, odnosno početkom decembra tekuće godine. Pred početak ljetnje sezone 2018. godine mehanička dizalica za pristup moru osoba sa invaliditetom biće postavljena na Žutoj plaži u Kotru.\nZa potrebe lica sa invaliditetom na ljeto će biti postavljene i specijalne kabine za presvlačenje na četiri navedene lokacije u Budvi, Baru, Tivtu i Kotoru.


NIKOLIĆ: Informacije cure iz MUP-a i neko obaveštava mafiju\nNIKOLIĆ: Informacije cure iz MUP-a i neko obaveštava mafiju\nPredsednik Srbije Tomislav Nikolić upozorio je danas da informacije cure i da neko unapred obaveštava šefove narko mafije i pozvao MUP i Upravu kriminalističke policije da borbu protiv narko mafije sprovede bolje i efikasnije.\n„Pozivam MUP, posebno UKP da borbu protiv narko mafije sprovede bolje i efikasnije, uz visoki stepen tajnosti, kako bi rezultati bili konkretni. Očigledno je da informacije cure i da neko unapred obaveštava šefove narko mafije pa oni imaju dovoljno vremena da uklone dokaze o svojoj umešanosti u organizaciju prometa narkoticima“, naveo je Nikolić u izjavi medijima.\nOn je, povodom izveštaja o akciji „Grom 2“, rekao da ni ponovljena akcija nije dala rezultate koje građani Srbije s pravom očekuju u borbi protiv narkomanije i kriminalaca koji se tim poslom nekažnjeno bave.\n„Najveći narko dileri ili nisu zatečeni na lokacijama dostupnim policiji, ili kod njih nije nađeno ništa što bi bilo osnov za policijsko zadržavanje“, upozorio je predsednik Srbije i ocenio da je očigledno da je veliki broj osumnjičenih bio obavešten.\n„Mislim da će tako proteći sve buduće akcije, ako budu izvođene na ovakav način“, rekao je Nikolić.\nU akciji „Grom 2“ Beogradska kriminalistička policija pretresla je 28 stanova i privela osmoro osumnjičenih kod kojih su pronađeni droga, oružje i falsifikovani dokumenti.


KRICI IZ HAŠKE JAZBINE | Srpska radikalna stranka\nU ovoj knjizi sabrani su svi novinski članci, objavljeni u periodu od marta do decembra 2012. godine, koji se tiču procesa koji se vodio protiv dr Vojislava Šešelja, s jedne, i predizborne kampanje na svim nivoima i postizbornih događaja, s druge strane. Ovaj period Šešeljeve borbe u Hagu, krunisan maestralno izvedenom završnom rečju, oslikava vreme njegovog žrtvovanja za interese srpskog naroda.\nU Hagu se ovaj srpski junak borio protiv zapadnih moćnika u vidu sudija Haškog tribunala; protiv onih koji su mu zabranjivali komunikaciju s centralom stranke i porodicom kako ne bi, kako je govorio Dejvid Tolbert, uticao na politička dešavanja u Srbiji.\nBorio se i protiv onih koji su pokušavali da minimalizuju izdaju Tomislava Nikolića i Aleksandra Vučića, protiv notornih laži koje su izdajnici putem medija plasirali, poput one o navodno naručenom ubistvu Tomislava Nikolića od strane Vojislava Šešelja. Iako je sve vreme bio u haškom kazamatu, Vojislav Šešelj je vodio političku i pravnu bitku na više frontova istovremeno. I pored svih nedaća, muka i podmetačina, lider srpskih radikala u završnoj reči šalje prkosnu poruku svojim političkim neprijateljima: „Ne možete mi ništa”. Još tada, iz sudnice, upozoravao je srpski narod da su Tomislav Nikolić i Aleksandar Vučić spremni na mnogo gore stvari nego Boris Tadić i Demokratska stranka.\nI ponovo je Šešelj bio u pravu. Baš te, 2012. godine, u predizbornoj kampanji, Tomislav Nikolić se u Kosovskoj Mitrovici zaklinjao srpskom narodu da se neće smiriti dok se na Kosovo i Metohiju ne vrati srpska vojska i policija i ne stvore uslovi za povratak svih prognanih Srba ali nedugo po ustoličenju, zajedno s Vučićem kreće da zadaje završni udarac srpskim interesima na Kosovu i Metohiji potpisivanjem protivustavnih Briselskih sporazuma, čime su teroristima predali zakonodavnu, sudsku i izvršnu vlast.\nČitaocima će biti jasno, s ove vremenske distance, koliko je zapravo evrounijatska kampanja te 2012. godine u Srbiji bila jaka, kao i da je zajednički cilj SNS i DS bio da se Srpska radikalna stranka eliminiše sa srpske političke scene.\nRecenzenti: Milorad Mirčić i Smiljana Glamočanin Varga\nAutor predgovora: Miljan Damjanović


Erdogan i Putin razgovarali o Siriji i BiH - Radio Brčko distrikta BiH\nPočetna/Svijet/Erdogan i Putin razgovarali o Siriji i BiH\nErdogan i Putin razgovarali o Siriji i BiH\nRadio Brčko 14.05.2019. - 09:18\nErdogan je izrazio zabrinutost zbog kršenja prekida vatre u posljednje dvije sedmice od strane snaga Bashara al-Assada u zoni za uklanjanje eskalacije Idlib, objavio je na Twitteru šef Odjela za komunikacije u uredu turskog predsjednika Fahrettin Altun.\nErdogan i Putin dogovorili su se u septembru prošle godine da se Idlib pretvori u zonu deeskalacije u kojoj će biti strogo zabranjeni napadi.\nKada je u pitanju kriza vlasti u Bosni i Hercegovini, Erdogan je kazao kako je za regiju ključno povećati saradnju s međunarodnim organizacijama za mir i stabilnost.\nErdogan Vladimir Putin\nNjemačka: Od 9. avgusta testiranje putnika koji se vraćaju iz rizičnih regiona\nU Libanu proglašena trodnevna žalost nakon pogibije ljudi u eksploziji


Milorad Dodik odgovorio američkom ambasadoru: Eric Nelson ne bi smio da govori u ime građana Bosne i Hercegovine, jer mu nisu za to mandat dali\nPredsjedavajući Predsjedništva BiH Milorad Dodik istakao je da za Republiku Srpsku ne postoji drugi Dejtonski sporazum i da ne bi trebalo da postoji ni za ambasadora SAD u BiH Erika Nelsona, čija država je naporno radila da dođe upravo do toga što on zove retrogradnim.\n– Da smo se svi držali izvornog teksta Dejtonskog sporazuma BiH bi danas zatvarala poglavlja na svom evropskom putu, a ne bi bila u čekaonici za kandidatski status, izjavio je Dodik Srni upitan da prokomentariše Nelsonov autorski tekst u kojem je naveo da pojedini političari žele da se vrate “na retrogradni ‘izvorni Dejton'”.\n– Zato prilično nespretno i ostrašćeno zvuči kovanica koju koristi ambasador Nelson o retrogradnom izvornom Dejtonu, jer Dejtonski sporazum je jedan i njega su potpisale sve strane u BiH uz posredovanje SAD, ocijenio je predsjedavajući Predsjedništva BiH.\n– Ovo nisu devedesete, ovdje niko ne poziva na sukobe, poziv iz Republike Serpske je poziv na dijalog, koji je u BiH zamro u dobroj mjeri zahvaljujući miješanju stranih diplomata kojima smo poželjeli dobrodošlicu, ali im nismo dali mandat da uređuju naše živote kako oni misle da treba da izgledaju. Ambasador Nelson ne bi smio da govori u ime građana BiH, što nerijetko čini, jer mu mandat za to nisu dali građani, ukazao je Dodik.\n– Primjedbe oko ‘punjenja džepova’ od strane domaćih političara, koje proizlaze iz pera ambasadora Nelsona, izlaze iz okvira dobre diplomatske prakse i dokazuju upravo naše tvrdnje da su strane diplomate u BiH preuzele ulogu domaćih političkih aktera, bez izbornog legitimiteta. Takav istup u bilo kojoj drugoj državi svijeta svakog ambasadora bi doveo u nezavidnu poziciju, ali BiH očigledno ni za ambasadora Nelsona nije dovoljno ozbiljna država ako on tako bezbrižno iznosi tako teške kvalifikacije, naglasio je Dodik.


U Italiji danas hitan sastanak o sirijskoj krizi\nBeta 11. aprila 2017. 08:50\nSvetske diplomate održaće danas u Italiji hitan sastanak o krizi u Siriji, posle napada hemijskim oružjem u kojem je poginulo više od 80 ljudi.\nSastanak će biti organizovan na marginama samita Grupe sedam industrijski najrazvijenijih zemalja (G7), a pored ministara spoljnih poslova iz tih zemalja, sastanku će prisustvovati i diplomate iz Turske, Jordana, Katara, Saudijske Arabije, Ujedinjenih Arapskih Emirata.\nUčestvovanje bliskoistočnih zemalja je važno jer strategija SAD za Siriju podrazumeva angažovanje tih država u obezbedjivanju bezbednosti i stabilnosti u Siriji posle poraza Islamske države, navodi AP.\nSastanak je hitno sazvan posle napada hemijskim oružjem na grad Kan Šeikun, posle čega su SAD izvele prvi direktan napada na sirijsku vojsku.\nU italijanskom gradu Luka juče je počeo sastanak šefova diplomatija G7, koju čine Francuska, Italija, Japan, Kanada, Nemačka, SAD i Velika Britanija.\nLondon: Uhapšeno 60 osoba na protestu protiv zaključavanja


Danas je u sportskom centru Fudbalskog saveza Srbije u Staroj Pazovi održana Izborna sednica Skupštine Zajednice Super lige i Prve lige Srbije za mandatni period 2020-2024.\nNa današnjoj sednici Skupštine Zajednice, od ukupno 32 člana, prisutno je bilo 30 predstavnika klubova Super lige i Prve lige Srbije, dok su opravdano bili odsutni predstavnici FK Mladost i FK Zemun. Sednicom je predsedavao Dragomir Lazović, predsednik Zajednice, dok je ispred Fudbalskog saveza Srbije sednici prisustvovao generalni sekretar Jovan Šurbatović.\nNa predlog većine klubova doneta je odluka da za predsednika Zajednice za mandatni period 2020-2024 ponovo bude izabran Dragomir Lazović, predsednik FK Javor Matis i dugogodišnji istaknuti sportski radnik, koji je i u prethodne četiri godine uspešno predvodio Zajednicu.\nPredsednik Dragomir Lazović se zahvalio članovima Skupštine na ponovnom izboru istakavši da je to potvrda dosadašnjeg uspešnog rada, uz obećanje da će u predstojećem periodu truditi da sa najbližim saradnicima Zajednicu podigne na još viši nivo.\nZa potpredsednike Zajednice izabrani su predstavnici FK Crvena zvezda Marko Petrović i FK Partizan Svetomir Tanasković, dok su za preostala četiri člana Izvršnog odbora izabrani Stanislav Tončev, Dangubić Miloš, Marjan Rnić i Pavićević Bojan. Takođe, na današnjoj sednici su izabrani i predsednik i članovi Nadzornog odbora koji sada čine Željko Šakota, Aleksandar Perin i Darko Bradonjić.\nGeneralni sekretar Fudbalskog saveza Srbije Jovan Šurbatović čestitao je svim izabranim predstavnicima i izrazio veliko zadovoljstvo dosadašnjom veoma uspešnom saradnjom između Fudbalskog saveza Srbije i Zajednice. Takođe, najavio je sve buduće planove Fudbalskog saveza Srbije koji će za cilj imati znatno unapređenje pozicije klubova i samih takmičenja.\nDarko Ramovš, generalni sekretar Zajednice, informisao je prisutne o svim aktivnostima Zajednice u proteklom periodu, ocenivši da je mnogo toga urađeno na polju popravljanja infrastrukturnih i finansijskih pozicija klubova. Takođe, istaknuta je uspešna saradnja sa svim činiocima u sistemu Zajednice sa kojima je pokrenut niz manjih projekata koji za cilj imaju kvalitetniju promociju klubova i samog takmičenja.\nJedna od najvažnijih tačaka današnje sednice bila je razmatranje svih aspekata za završetak tekuće takmičarske sezone i razgovori o formatu takmičenja u narednoj sezoni. Istaknuto je zadovoljstvo odlukom Izvršnog odbora FSS o prihvatanju predloga većine klubova članova Zajednice da se tekuća sezona završi nakon odigravanja preostalih utakmica preliminarne faze takmičenja. Naglašeno je da će svi klubovi striktno primenjivati sve preporuke nadležnih organa Republike Srbije u pogledu organizacije utakmica i sprečavanja širenja virusne infekcije COVID-19.\nNa osnovu pisanih izjašnjenja klubova doneta je jednoglasna odluka da se Fudbalskom savezu Srbije predloži da zbog specifične situacije u kojoj se domaći fudbal našao ne bude klubova koji bi napustili takmičenja u Super ligi i Prvoj ligi po završetku tekuće sezone, čime će se dati dodatni motiv i ispoštovati svi sportski i fer-plej principi koji predstavljaju temelj sportskog nadmetanja. Ovakav predlog, ukoliko bude usvojen od strane nadležnih organa Fudbalskog saveza Srbije, praktično znači da će se u narednoj sezoni u Super ligi Srbije takmičiti 20 klubova. Takođe, kako bi se u Prvoj ligi Srbije obezbedio neophodan broj utakmica, predloženo je da se u Prvoj ligi Srbije u narednoj sezoni takmiči 18 klubova.\nNakon sednice Skupštine održana je i prva sednica Izvršnog odbora na kojoj su ponovo izabrani dosadašnji takmičarski organi Zajednice, direktor Super lige Srbije Vladimir Bulatović, komesar za takmičenje Prve lige Srbije Aleksandar Pivić, kao i komesar za bezbednost Svetislav Radosavljević, koji će i u narednom četvorogodišnjem periodu obavljati svoje dosadašnje poslove vezane za organizaciju takmičenja.\nFOTO: Zajednica klubova SLS i PLS


POŽEGI NEOPHODNA BOLJA TERITORIJALNA PODELA - Užice Oglasna Tabla\nфебруар 9, 2017 фебруар 9, 2017 0266\nČetiri reona u opštini Požega, rešiće u ovoj godini neke od krucijalnih problema sa kojima se suočavaju već duže vreme. Plan je da divlje deponije, neasfaltirane ulice, kao i drugi problemi koji muče Požežane, uskoro postanu prošlost. Projekat je pokrenulo udruženje građana „Sretenje“. U ovoj organizaciji ističu da bi realizacija bila daleko brža, kada bi se najveća požeška mesna zajednica „Centar“, koja obuhvata više od 12.000 ljudi, podelila na više manjih celina.\nRealizacuju projekta pomogla je švedska organizacija „Olof Palme centar“, koja je obezbedila deo sredstava, dok će deo novca morati da obezbedi opština, kao i sami građani. Pre svega, neophodno je da lokalna samouprava raspiše konkurs, kako bi plan mogao da se sprovede u delo.\n„Mi smo ove godine stavili akcenat na četiri reona, i za svaki od njih izdvojili po 50.000 dinara. U Borjaku će biti sanirana divlja deponija, na Marjanovića brdu će biti izgrađene stepenice uz naselje, u Radovini pešačka staza, dok će u Prudovima biti renovirana spomen česma, na mestu kojem je nekada bilo jedno od najpoznatijih požeških izletišta. Strateške planove izradila je naša organizacija, i mi ćemo to činiti i u narednom periodu, za sve građane i mesne zajednice koji budu zainteresovani“, kaže Zdenka Kovačević, predsednica udruženja građana „Sretenje“.\nRezultati bi verovatno bili i daleko bolji, kada bi se najveća požeška mesna zajednica „Centar“, koja obuhvata više od 12.000 ljudi, podelila na više manjih. To bi značilo i više sredstava za svaku od njih, a samim tim i više novca za unapređenje kvaliteta života samih građana.\n„Mesna zajednica „Centar“ ne funkcioniše na pravi način već dvadeset godina, pa se samim tim i problemi građana mnogo teže rešavaju. Osnovna ideja i jeste da se oni uključe u život lokalne zajednice i aktivno ušestvuju u donošenju odluka koje su bitne za njih“, ističe Kovačevićeva.\nOrganizacija „Sretenje“, već je 2013. godine sprovela program obuke stanovništva za pisanje strateških planova, i konkurisanje za sredstva mesnih zajednica. Nakon toga, u Rogama je recimo opremljena kancelarija mesne zajednice, u Guglju je oformljen klub mladih, dok je u Gorobilju osposobljen javni toalet. Različiti projekti realizovani su kasnije u još devet mesnih zajednica.\n„Poenta je da lokalna samouprav shvati da je ona servis građana, a da građani znaju koja su njihova elementarna prava. Kasnije, i jedni i drugi kroz slične projekte, mogu da konkurišu za sredstva, koja će u ovaj kraj dovesti investitore, a samim tim i nova radna mesta“, zaključuje predsednica „Sretenja“.\nPlan je da do kraja naredne godine svi reoni u opštini formulišu goruće probleme, kao i strateške ciljeve. Organizacija „Sretenje“ nastaviće da pruža podršku, a lokalne vlasti moraju izdvojiti novac, kako bi život Požežana postao kvalitetniji i bolji.


18/09/2020 - Dnevnik Juga\nPočetna / 2020 / септембар / 18\nDnevna arhiva: 18/09/2020\nPričajte sa decom o njihovom online svetu\nDnevnik Juga 18/09/2020\tDRUŠTVO, Leskovac 0\nPričamo sa našom decom o prelaženju ulice na pešačkom prelazu, nasilju i razgovoru sa strancima. Ali šta je sa sigurnošću u digitalnom svetu? Trebalo bi da imate stalnu konverzaciju o tome šta vaše dete radi kada je online – kao što razgovarate o školskom danu, i to je dobar način …\nIna Dendić 18/09/2020\tDRUŠTVO, Leskovac 0\nKlanica i industrija mesa MK u Leskovcu posluje od 1995. godine i važi za jednu od najuspešnijih u industriji mesa. Ovu kompaniju koja ima četiri maloprodajna objekta i 60 zaposlenih, posetio je danas gradonačelnik Leskovca, Goran Cvetanović. „Danas smo dobili priliku da vidimo kako nastaje čuveni leskovački brend, leskovački roštilj. …\nIna Dendić 18/09/2020\tDRUŠTVO, Leskovac, Vlasotince 0\nRadovi na rekonstrukciji puta od Leskovca ka Vlasotincu koji su započeti prethodne godine, privode se kraju. Danas su završeni radovi na kolovozu a kompletan završetak se očekuje za dva meseca. Tim povodom radove je obišao gradonačelnik Leskovca, Goran Cvetanović, koji je ovom prilikom istakao da je grad Leskovac učesvovao sa …\nSrdjan Stamenkovic 18/09/2020\tLeskovac, SPORT 0\nFudbaleri Dubočice u subotu na Gradskom stadionu u Leskovcu dočekuju ekipu Loznice u utakmici 6. kola Prve lige Srbije. U prvih 5 kola GFK Dubočica je osvojila 3 boda, uz 3 remija i 2 poraza, tako da se ove subote pobeda nameće kao imperativ. Posle remija u Zemunu u duelu …\nSrdjan Stamenkovic 18/09/2020\tHRONIKA, Niš 0\nPripadnici Ministarstva unutrašnjih poslova u Nišu uhapsili su M. M. (1986) iz ovog grada zbog postojanja osnova sumnje da je izvršio krivično delo nasilničko ponašanje. Sumnja se da je on 14. septembra ove godine u jednom ugostiteljskom objektu u Nišu fizički napao dvadesetosmogodišnjeg mladića. Povređeni mladić prevezen je u Klinički …\nSrdjan Stamenkovic 18/09/2020\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nU protekla 24 časa stigli su rezultati testova za 47 osoba iz Jablaničkog okruga. Od toga su 27 rezultati sa teritorije Grada Leskovca. Svi rezultati su negativni, a čeka se 51 rezultat iz laboratorije Vatreno oko u Nišu. Nije precizirano koliko je od testiranih uzorkovano u Covid ambulantama sa simptomima …\nSaopstenje 18/09/2020\tHRONIKA, Vranje 0\nNa području Policijske uprave u Vranju, 17. septembra ove godine, nije bilo registrovanih saobraćajnih nezgoda. Zbog upravljanja vozilom pod dejstvom alkohola zadržana je jedna osoba – navodi se u saopštenju PU Vranje.


GIZ уручио електричне бицикле Косјерићу – Општина Косјерић\nNemačka razvojna saradnja (GIZ) obezbedila je električne bicikle za opštinu Kosjerić. Bicikli dolaze kao podrška zaposlenima u oblasti socijalne zaštite u vreme ponovnog povećanja broja zaraženih od virusa COVID-19. Namenjeni su negovateljicama koje pružaju pomoć u kući za starija lica, decu i osobe sa smetnjama u razvoju, a čija je podrška posebno značajna zbog ograničenog kretanja i zdravstvenih rizika kojima su oni izloženi.\nDonaciju uručuje projekat nemačko-srpske razvojne saradnje „Usluge socijalne zaštite za osetljive grupe“ i obuhvata 2 električna bicikla, zajedno sa kacigama i sigurnosnim lancima. Električni bicikli rade na bateriju i mogu se voziti sa i bez elektro pogona, a bicikli za Kosjerić prilagođeni su vožnji u brdovitim predelima.\n„Pomoć u kući za strarija lica je jedna od najčešće korišćenih usluga socijalne zaštite. Veoma nam je drago da ćemo donacijom električnih bicikala podržati zaposlene u socijalnoj zaštiti i time olakšati dolazak do korisnika, a imati i pozitivan efekat na zaštitu životne sredine. Činjenica da su bicikli proizvedeni u Srbiji je dodatni bonus jer time podržavamo i razvoj domaće zelene ekonomije”, rekao je Markus Majer, vođa projekta.\nPodrška opštini Kosjerić deo je veće mere podrške GIZ-a koja obuhvata 16 gradova i opština. Do kraja 2020. godine biće uručeno 58 električnih bicikala – 26 prilagođenih brdskim predelima i 32 namenjena ravničarkom terenu.


JAHORINA SPREMNA ZA ZIMSKU SEZONU – Televizija srpske dijaspore\nOd Goran Gajić\t Poslednja izmena 26.11.2021\nOlimpijska lepotica, Jahorina, spremno dočekuje novu zimsku sezonu. Spektakularno otvaranje sezone planirano je od 2. do 5. decembra, a zahvaljujući novim projektima Jahorina novu sezonu dočekuje kao skijalište broj 1 u regionu.\nRealizacijom velikih infrastrukturnih projekata, Jahorina je na skijalištima obezbijedila duple kapacitete u odnosu na prethodne godine, a instaliranje novih staza, ski liftova i gondola pružiće posetiocima veći konfor i uživanje.\n„Najvažnija nam je kabinska gondola na Policama. To će sigurno biti najbolji projekat gondole u Evropi, sa kapacitetom od 3.600 skijaša. To znači da ima duplo veći kapacitet, u odnosu na prethodni šestosed. Najvažnija stvar za korisnike jeste da gondola ima „toplu vezu“ sa našim Olimpijskim barom tj. povezana je tunelom, a to znači da će naš Olimpijski bar raditi 24 časa dnevno“, potvrdio nama je direktor Olimpijskog centra “Jahorina”, Dejan Ljevnaić.\nOsim gondole, sagrađena su još dva šestoseda sa kapacitetom po 2.400 mesta na sat. Na lokaciji Trnovo, sa instaliranim sistemom za osnežavanje, izgrađena je nova staza uz dečiji poligon. Posebna atrakcija za skijaše biće staza za spust, koja je osposobljena nakon 30 godina.\n„Izgradili smo sedam kilometara sistema za osnežavanje, uradili smo nove staze na Jahorini, proširili naš Olimpijski bar za 600 m2, odnosno novih 200 mesta za sedenje u baru. Uradili smo novi zip-line, na vrhu planine, koji ide preko našeg jezera, a takođe smo osvetlili i stazu ’Novak Đoković’“, dodaje Ljevnaić.\nSezona će zvanično biti otvorena 2. decembra, a već na samom početku biće organizovan veliki broj koncerata, pa će tako 3. Decembra na Jahorini nastupiti Toni Cetinski, zatim 4-og Haris Džinović i 5. decembra Saša Matić.\nOsim toga, Olimpijski centar će od ove sezone biti dostupniji i putem društvenih mreža, putem kojih će pružati informacije i edukaciju budućim posjetiocima.\n„Doneli smo odluku da skijanje, kao sport i zdravu naviku, približimo deci. Da radimo nešto što je normalno, što je kulturno i da što veći broj dece vratimo planini i prirodi. Upravo zbog toga smo pokrenuli instagram i tik-tok profil ’Dejan Ljevnaic’, koji je isključivo edukativnog karaktera i gde stoji sve o skijanju“, naglasio je direktor Olimpijskog centra „Jahorina“.\nKoliko interesovanje vlada za Jahorinu najbolje potvrđuju činjenice da su smještajni kapaciteti za decembar i februar već popunjeni, a da se manji broj mesta može naći još samo u januaru i martu.


SEEbiz.eu / RS / SAD i Kina postigli dogovor o kompaniji ZTE\nKina ZTE Corp trgovinski rat\nSAD i Kina postigli dogovor o kompaniji ZTE\nDatum objave: 07.06.2018. - 20:23:29\nWASHINGTON - Sjedinjene Američke Države i Kina postigli su danas dogovor koji će omogućiti da kineski telekomunikacioni gigant ZTE nastavi da radi u zamenu za plaćanje dodatnih milijardu dolara u kaznama i pristanak da američki regulatori nadziru njegov rad.\nZTE je već platio kaznu od milijardu dolara zbog prodaje opreme Severnoj Koreji i Iranu čime je prekršiio sankcije SAD, preneo je Asošijetid pres.\nMinistarstvo trgovine SAD saopštilo je danas da ZTE mora da položi dodatnih 400 miliona dolara u slučaju da prekrši dogovor.\nMinistar trgovine Vilbur Ros rekao je da će tim koji izaberu SAD biti u ZTE-u i da će kineska kompanija morati da promeni bord i izvršni tim u okviru 30 dana.\nAmeričko ministarstvo je u aprilu blokiralo ZTE da uvozi američke delove na sedam godina pošto je zaključilo da je obmanuo američke regulatore posle nagodbe prošle godine za optužbe da je kršila sankcije Iranu i Severnoj Koreji.\nTa odluka je značila kraj ZTE-a koji se oslanjao na uvoz delova iz SAD, pa je kompanija najavila da će prekinuti rad. Zabrana bi takodje naštetila američkim kompanijama koje snabdevanju ZTE.\nPredsednik SAD Donald Tramp je kritikovan u Kongresu što je pokušao da napravi dogovor kojim bi bio spasen ZTE i radna mesta u Kini. Ocenjeno je da je bio blag prema kineskoj kompaniji usred trgovinskih pregovora oko, izmedju ostalog, agresivne politike Pekinga za preuzimanje američke tehnologije.\nDogovor o ZTE medjutim može omogućiti da SAD i Kina naprave proboj u trgovinskim pregovorima, pošto su zapretile uzajamnom uvodjenju taksi u vrednosti od 200 milijardi dolara.


Gradonačelnik Kikinde, Nikola Lukač, danas je uručio ugovore studentima koji su ostvarili pravo za dobijanje stipendije, u mesečnom iznosu od 8.500 dinara. On je rekao da je dodeljen rekordan broj stipendija- 158. Gradonačelnik je izrazio nadu da će stipendije dodatno motivisati studente da budu marljivi i da će se, kako je rekao, neki od njih nakon školovanja vratiti da stečena znanja primene ovde i pomognu zajednici iz koje su potekli. Dijana Jakšić Kiurski, zamenica gradonačelnika, precizirala je da će u narednih osam meseci studenti dobijati po 8.500 dinara:\n-Ovo izdvajanje je investicija u buduće lekare, stomatologe, kulturne, prosvetne radnike, advokate, inženjere, odnosno stubove našeg društva koji će sutra doprineti dobrobiti našeg grada i čovečanstva uopšte. U gradskom budžetu opredelili smo i novac za podsticaj i razvoj mladih talenata u iznosu od milion dinara. Ovaj konkurs je raspisan i pozivam sve koji imaju uslove da konkurišu i za ova sredstva – kazala je ona. Za isplatu stipendija u gradskom budžetu opredeljeno je 8,8 miliona dinara. Stipendiju je, pored ostalih, dobila i Nevena Milovanov, studentkinja prve godine Visoke strukovne škole za obrazovanje vaspitača:\n-Stipendija mi puno znači. Imam planove koje ću sada, zahvaljujući ovim sredstvima, moći i da realizujem, bez da opterećujem svoju porodicu-priznala je ona.\nPrevious articleOskrnavljen spomenik streljanim Srbima i Jevrejima!\nNext articleKON: Vanredno stanje i policijski čas nemaju alternativu